Edukacinė programa „Bitės liemuo, lino gelmuo" (1 -4 kl.)

Jonavos rajono savivaldybės kultūros centras

Tikslas: skatinti  moksleivių domėjimąsi bitininkystės tradicijomis, bendruomeniniais papročiais. Uždaviniai: 1. Aktualizuoti bitininkystės tradicijas, pristatant šio amato puoselėtojus, tęsiančius vietinių amatų tradicijas, pritaikančius jas šiandienos  poreikiams. 2. Supažindinti mokinius su XIX a. pab. – XX a. pr. apšvietimo priemonėmis Lietuvoje. 3. Sudominti mokinius bičių gyvensena, šeimos struktūra, jos narių funkcijomis. 4. Skatinti tyrinėti ir vartoti bičių produktus. 5. Mokytis lieti žvakes senuoju mirkymo būdu arba  su forma. 6. Formuoti mokinių ekologinį  sąmoningumą.
Užsiėmimo dalyviai supažindinami su tradicinės kultūros apšvietimo priemonėmis: demonstruojamas žibinčius, žibalinės lempos, žibintai, žvakidės ir žvakės. Diskutuojama apie bičių svarbą žmonijai, apie žmogaus vykdomą veiklą ir jos padarinius vabzdžiams. Užsiėmimo dalyviai supažindinami su bičių šeimos struktūra, bičių namais ir darbais. Aiškinamasi, kada bitė vadinama avilio, lauko bite, kada ji gali tapti sargybine ir žvalge. Tyrinėjami bičių produktai: žiedadulkės, bičių pikis, bičių duonelė, vaškas. Bitininkystės verslas pateikiamas kaip svarbus kaimo kultūros verslas, kur kas svarbesnis negu uogavimas, grybavimas ar net medžioklė. Iš natūralaus vaško liejamos žvakės senuoju mirkymo būdu arba su forma. Reflektuojama fiksuojant, atrenkant, aptariant naudingus požiūrius, idėjas. Siekiamas poveikis: mokiniai susipažins su senaisiais lietuvių verslais, apšvietimo priemonėmis, bendruomeniniais bitininkystės papročiais ir jų kaita, pagamins tradicinį dirbinį, formuos ekologines nuostatas. Veiklos įgyvendintojas: JKC Krašto muziejaus edukatorė Rasa Kulytė - Libienė. Išsilavinimas: 1989 - 1993 m. ŠPI, pradinio mokymo pedagogika ir metodika; 2014 – 2016 m. VDU, etnologijos ir folkloristikos magistras. 20 metų pedagoginė  patirtis mokykloje, 10 metų etninės kultūros specialistės, edukatorės patirtis muziejuje. Mob.: +370 60120070


Režisierę ir dailininkę Aušrą Bagočiūnaitę Paukštienę sukurti spektaklį įkvėpė debesų tema. Dangumi praplaukiantys debesys kūrėjai asocijuojasi su laisvės, gyvenimo tėkmės ir efemeriškumo metaforomis. Teatro „Lėlė“ dramaturgės N. Indriūnaitės autentiškų pokalbių su savo anūke užrašai virto idėjiniu pjesės pagrindu: čia, per keletą metų užrašinėtus senelės ir anūkės kasdienių pasikalbėjimų fragmentus, skleidžiasi pasaulio pažinimo tema, talpinanti tiek šmaikščius vaikiškos logikos paradoksus, neribotą fantaziją, tiek gyvenimišką vyresnio žmogaus išmintį. Klausimai apie gamtos reiškinius ir slėpinius, žmogaus gyvenimą, tarpusavio santykius, moralę, vertybes, kasdienybės įspūdžiai – visa tai kuria vaiko ir senelės dialogą, kuriame mokytojo ir mokinio figūros, vaidmenys nuolat keičiasi vietomis ir tai, kas suaugusiąjam „savaime“ aišku – tampa neaišku arba iš naujo atrasta, ir atvirkščiai – vaiko fantazija, kupina mitologinės, kone mistiškos pasaulio pajautos, pažeria kvapą gniaužiančių atsakymų, vertinimų ir apibendrinimų.

Paslauga teikiama tik kultūros ar meno įstaigoje


Auksinis šiaudas, keliantis į saulę duoną, nuo seno skatino žmogų jį gerbti bei rasti būdą kaip pratęsti jo gyvenimą. Taip atsirado šiaudinių sodų, žvaigždžių, kalėdinės eglutės papuošimų rišimo tradicija Lietuvoje ir kitose šalyse. Šiandien, kuomet šiaudinių sodų rišimo tradicija įrašyta į UNESCO nematerialaus kultūros paveldo sąrašą, būtina kiekvienam pažinti šiaudo panaudojimo galimybes kūrybiniame procese, šiaudinių dirbinių pritaikymą paprotinėse apeigose ir bent kartą gyvenime surišti kad ir patį mažiausią sodelį.
Kokie šiaudai tinkami rišti kalėdinės eglutės girliandas ir žaisliukus, sodus, žvaigždes? Kas soduose primena Senovės Egiptą? Kur soduose pasislėpusi matematika, istorija? Ką apie šiaudinukus byloja etnokultūra? Atsakymus į visus šiuos klausimus išgirsite, šiaudinį dirbinį sukursite, palubėje besusukančius sodus pamatysite ir liaudies dainą padainuosite atvykę į Ramygalą, senovinę autentišką amatininkų sodybą. Programa skirta 1 - 12 (13) klasių mokiniams ir priešmokyklinukams.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Nuo 2022 m. rugsėjo mėnesio kviečiame visus Kultūros paso naudotojus atvykti į Klaipėdos lėlių teatro spektaklį DIDYSIS SPROGIMAS. Spektaklio kūrybinė komanda: Zvi Sahar, „PuppetCinema“, Aušra Bakanaitė, „Marbeyad Studio“, Kobe Shmueli, Scahar Peggy Montlake, Paulius Vendelis, Monika Mikalauskaitė-Baužienė, Vytautas Kairys, Kęstutis Bručkus. Spektaklis „Didysis sprogimas“ – Klaipėdos lėlių teatro ir „Itim Ensemble“ (Izraelis) koprodukcija. Zvi Sahar kuriamo teatro misija – lėlių teatro ir kinematografijos sinergija: spektaklių metu miniatiūrinės lėlės yra filmuojamos, o vaizdas tiesiogiai projektuojamas ekrane. Spektaklyje „Didysis sprogimas“ pasaulis kuriamas pasitelkiant įvairias elektroninių prietaisų detales. Spektaklis „Didysis sprogimas“ – savotiška spektaklio „Planeta Kiaušinis“ priešistorė: žiūrovai bus sugrąžinami į pradžių pradžią, kai, įvykus Didžiajam sprogimui, susikūrė Visata. O toje Visatoje atsirado daug planetų – vienoje iš jų ir vyksta spektaklio „Didysis sprogimas“ veiksmas. Šiame klestinčios visuomenės, miestų ir kultūrų pasaulyje mes stebime mažo roboto ir jo šuns gyvenimą, kol vieną dieną iškyla pavojus: pradeda lyti. Kaip šis metalo ir įvairių elektros prietaisų pasaulis reaguos į vandenį? Ar vanduo jį sunaikins? Kas nutiks robotui ir jo šuniui per šią klimato kaitos tragediją? Šiuo konkrečiu momentu žmonijai reikia užduoti sau klausimą ne tik apie tai, kaip atsirado gyvybė, bet ir kaip ji pasibaigs. 2021 m. Klaipėdos lėlių teatro spektaklis „Didysis sprogimas“ laimėjo „Auksinių scenos kryžių“ apdovanojimą spektaklio vaikams ir jaunimui kategorijoje. 2021 m. Klaipėdos lėlių teatro spektaklis „Didysis sprogimas“ laimėjo Klaipėdos miesto apdovanojimą „Padėkos kaukė“ už geriausią spektaklį vaikams ir jaunimui.


Spektaklis "Nojaus laivas" ir disiskusija su spektaklio kūrėjais (Nuotolinė paslauga)

Spektaklis „Nojaus laivas“ – tai vaizdingai, įdomiai ir orginaliai papasakota Šventajame Rašte, Pradžios knygoje aprašyta Didžiojo tvano ir Nojaus išsigelbėjimo istorija. Dievas dėl žmonių nedorumo planavo milžinišku potvyniu sunaikinti Žemę, tačiau tarp visų žmonių atsirado vienas vyras Nojus, kuris rado malonę Dievo akyse. Nojui buvo duoti nurodymai suręsti didžiulį laivą į kurį turėjo tilpti ne tik Nojaus žmona bei trys jo sūnūs su žmonomis, bet ir visų žemėje gyvenančių gyvūnų, paukščių ir roplių poros. Nojus –mūsų visų propropro... prosenelis, supermenas, didvyris išsigelbėjas nuo tvano . Biblinė pasaulio tvano ir Nojaus išsigelbėjimo istorija atskleidžiama aktoriui vartant ir komentuojant nuostabiais raštais ir piešiniais išmargintos didelės bei paslaptingų kertelių turinčios knygos puslapius. Kartais iš jų išnyra vis nauji personažai: žmonės, gyvūnai, paukščiai, ropliai, laivo korpuso detalės, ar teksto nuotrupos. Piešiniuose ir tekstuose tarsi senoviniuose papirusuose ar olose išraižytose ornamentuose suskamba visiems gerai žinoma Šventojo Rašto istorija. Orginaliai, jautriai, nebanaliai. Vaikams augant svarbu turėti herojų , jie randa labiausiai žavintį didvyrį ir visaip stengiasi į jį lygiuotis. Jo žygdarbiai suteikia jiems pasitikėjimo savimi, į jį žvelgdami jie mato dalelę savęs. Stebėdami šį teatro vaidinimą, jie gali sutapatindami save su Nojumi labiau pažinti ir suprasti save bei aplinką, analizuoti ir suvokti savų patirčių, vertybių bei elgesio pagrįstumą. Testro kritikai šį darbą įvertino kaip itin pavykusį meninės ir edukacinės jungties ieškojimą. Kokybišką spektaklio įrašą moksleiviai galės stebėti visi kartu būdami mokykloje arba kiekvienas iš savo namų. Mokykloms bus suteikiami unikalūs prisijungimo kodai. Po peržiūros, tą pačią dieną , virtualioje platformoje vyks tiesioginė diskusija su spektaklio kūrėjais.


Šilutės rajono savivaldybės Fridricho Bajoraičio viešoji biblioteka

Vaikų vertybines nuostatas veikia šalyje vyraujanti informacinė erdvė, masinės kultūros propaguojami vartotojiškos visuomenės principai. Praktika rodo, jog pilietines ir tautines nuostatas vaikai sėkmingai įsisavina, kai žinios įgyjamos, patiems stengiantis pažinti savo istoriją. Pažindami supančią aplinką, jie pradeda visa tai branginti ir puoselėti. Paslauga padėtų ugdyti pilietiškumą, giliau pažinti savo krašto istoriją, plėstų kultūrinį išprusimą, padėtų vaikui formuotis kaip asmenybei. Programa sudaryta iš teorinės ir praktinės dalies. Teorinėje dalyje vaikai susipažins su knygnešystės istorija, knygnešių biografijomis, jų veikla, knygnešių keliu, tuo laikotarpiu išleistomis knygomis. Informacija bus pateikta per vaizdus, pasakojimus, diskusijas ir aptarimus bei kitas vaizdines priemones. Pasitelkiant tradicines priemones ir šiuolaikines informacines technologijas, vaikai atliks praktines užduotis, skaitys kirilica parašytus lietuviškus tekstus, žais, pieš, rašys žąsies plunksna, pajus „senovės“ kvapą, liesdami autentišką XX a. pradžios drobę,knygnešio piniginę, gilins informacinio raštingumo žinias. Gautai informacijai užtvirtinti dalyviai žaidžia komandinį žaidimą – sprendžia kryžiažodį, atlieka užduotį su grifeline lentele. Programos pabaigoje visi vaišinamės kafija ir vafliais, kuriais, galimai, vaišinosi knygnešiai pasienio užeigose, laukdami patogaus momento pereiti sieną.


Kelmės rajono savivaldybės Žemaitės viešoji biblioteka

Mūsų protėviai nė neįsivaizdavo, kad eglutės, šventiniai stalai bus papuošti dirbtinėmis plastiko dekoracijomis. Ar įsivaizduojate, kiek metų metais yrančių atliekų išmetama pasibaigus kalėdinių švenčių laikotarpiui? Nors tvaraus vartojimo principai pamažu atsiranda kasdieniame gyvenime, tačiau ypač svarbu jų nepamiršti ir per didžiąsias metų šventes, kai vartojimas yra gausesnis. Greitojo vartojimo kultūra į šalį nustūmė anksčiau puoselėtas namų puošybos tradicijas – kurti šventę tausojant aplinką, nenaudoti dirbtinių papuošimų. Edukacijoje „Kuriu tvarias Kalėdas“ mokiniai turės galimybę susikurti kalėdinę dekoraciją vien iš natūralių gėrybių. Toks dekoravimo būdas yra artimas etninės kultūros principams, su kuriais bus supažindinama teoriškai ir išbandyta praktiškai. Numatoma, kad veiklos pradžioje mokiniai išklausys edukaciją vedančio specialisto pasakojimą, peržiūrės vaizdinę medžiagą, diskutuos, kaip anksčiau lietuviai ruošdavosi gražiausioms žiemos šventėms – Kūčioms ir Kalėdoms. Pristatomos namų puošybos tradicijos, pasakojama apie tai, kada į Lietuvą atkeliavo paprotys puošti eglutę, pinti advento vainikus. Supažindinus mokinius su papročiais, bus akcentuojama, kaip svarbu šiandienos pasaulyje mažinti besaikį vartojimą. Atsigręžti į gamtai draugiškus sprendimus naudojant natūralias medžiagas siekiama praktinėje edukacijos dalyje. Kiekvienas moksleivis kurs kalėdinę dekoraciją (advento vainiką, kalėdinę puokštę ar kt.) iš eglių, pušų, kėnių ir kitų visžalių augalų šakelių, džiovintų augalų – kankorėžių, samanų, kerpių, lapų, gilių, riešutų, kaštonų, erškėtrožių, šermukšnių uogų ir kt. Po užsiėmimo mokiniai savo sukurtas kalėdines dekoracijas galės parsinešti į namus.


Vaizduotės lavinimo pamoka su dailininke Sigute Ach

Vaizduotė - kiekvienam iš mūsų duotas galingas instrumentas, kuri mažų mažiausiai gali padėti atsakyti į klausimą „Ką veikti?“. Vaizduotei lavinti ir kūrybiškumui ugdytis yra skirtos dailininkės Sigutės Ach vedamos kūrybos pamokos, kuriose kviečiami dalyvauti 1-4, 5-8 klasių mokiniai. Vaizduotės lavinimo pamokoje mokiniai susipažins su dailininkės Sigutės Ach kūryba bei jos taikoma autorine akvarelės liejimo technika. Kiekvienas mokinys išlies savo akvarelinę miniatūrą. „Žodžių tiltų“ pagalba sukurs ir užrašys nepakartojamą miniatūros pavadinimą. Vaizduotės lavinimo pamokoje sukuriama palanki emocinė atmosfera, kurioje kiekvienas pasijus unikaliu kūrėju.

Paslauga teikiama tik paslaugos gavėjo pasirinktoje įstaigoje (pvz., mokykloje)


Viešoji įstaiga Vilniaus keistuolių teatras

Spektaklio tikslas - supažindinti mokyklinio amžiaus žiūrovą su šiuolaikiniu teatru, atskleisti kūrybišką požiūrį į tikslinei amžiaus grupei aktualias problemas, paskatinti mokyklinio amžiaus vaikų susidomėjimą teatru, jį pateikti patraukliai ir įdomiai, pasiūlant domėjimąsi istorijomis kaip pilnavertę laisvalaikio praleidimo alternatyvą greta kitų šiuolaikinių pramogų.

Marsha Norman „Labanakt, mama“ (rež. Ieva Stundžytė)

Ten, kur debesys ganos nakty,

Seka mama sapnelį tavo.

Užsimerk ir neverk,

Mik, užmik, saulele mano...

Jaukus ir šiltas, gal kiek per daug daiktais apkrautas motinos kambarys. Jame tarp įvairių formų bei spalvų nėrinių, daugybės dėžių ir saldžių pyragaičių su plikytu kremu vakarą leidžia motina Telma ir jos suaugusi dukra Džesė. Tik į įprastą ir atpažįstamą rutiną staiga įsiterpia Džesės žodžiai apie planuojamą savižudybę. Ši žinia tampa atskaitos tašku, priverčiančiu veikėjas su didesne atida pažvelgti vienai į kitą, iš naujo apmąstyti gyvenimą ir mirtį.

Vienos dalies tragikomiško spektaklio kūrėjos, narpliodamos šios keistos situacijos priežasčių grandinę, ieško būdų suvokti jautrius, kartais absurdo spalvomis nuspalvintus ryšius su pačiais artimiausiais. Spektaklyje žiūrovai kviečiami kartu mąstyti apie reikšmingą, bet dažnai taip ir neužduodamą klausimą – ar yra įmanomas dviejų žmonių atviras ir nuoširdus pokalbis, kai pagrindinė jo sąlyga yra pabandyti iš tikrųjų išgirsti vienam kitą?

Režisierė Ieva Stundžytė

Vaidina: Ilona Balsytė, Diana Kamarauskaitė

Scenografė ir kostiumų dailininkė Laura Luišaitytė

Kompozitorius Aidas Giniotis

Šviesų dailininkas Darius Malinauskas

Trukmė 1 val. 30 min.
N – 14

Spektaklio pastatymo PROJEKTĄ FINANSUOJA LIETUVOS KULTŪROS TARYBA

"Originally Produced on Broadway by Dann Byck, Wendell Cherry,
The Shubert Organization and Frederick M. Zollo
Original production directed by Tom Moore
Originally produced by the American Repertory Theatre, Cambridge, Mass.”

Šalčininkų r. sav.; Ukmergės r. sav.; Vilniaus m. sav.; Rokiškio r. sav.; Anykščių r. sav.; Plungės r. sav.; Telšių r. sav.; Mažeikių r. sav.; Radviliškio r. sav.; Šiaulių r. sav.; Šiaulių m. sav.; Pasvalio r. sav.; Kėdainių r. sav.; Panevėžio m. sav.; Biržų r. sav.; Vilkaviškio r. sav.; Marijampolės sav.; Kretingos r. sav.; Prienų r. sav.; Kauno m. sav.; Jonavos r. sav.; Varėnos r. sav.; Rietavo sav.; Skuodo r. sav.; Panevėžio r. sav.; Alytaus m. sav.; Širvintų r. sav.; Kaišiadorių r. sav.; Molėtų r. sav.; Utenos r. sav.; Elektrėnų sav.; Klaipėdos m. sav.


FILMAI, PADEDANTYS AUGTI – „Nepatogaus kino klasė“ edukacijos programa, kur menas persipina su žmogaus teisių ir pilietiškumo ugdymo veiklomis ir didelis dėmesys skiriamas tarpusavio supratimo, pagarbos, tarpkultūrinio ugdymo aspektams, emocinio intelekto ugdymui. Programoje naudojami tik profesionalių kuratorių iš svarbiausių tarptautinių kino festivalių atrinkti dokumentiniai filmai, kurių herojai – vaikai. Kiekvieną dokumentinio filmo seansą lydi patyrusių specialistų vedami užsiėmimai kur individualiai ar grupėje vykdomų refleksijos bei metodikų pagalba atrandamos skirtingų meno, kultūros, saviraiškos, socialinės ar individualios atsakomybės sinergijos. Programos turinys atliepia žmogaus teisių problematiką lyčių lygybės, patyčių, socialinio aktyvumo, pilietiškumo, negalios, diskriminacijos ir kitų į vaikus bei jaunimą orientuotų temų aspektus. Edukacijoms siūlome tokius filmus*:
1 – 3 kl.: „Musonų šou“, „Vaivorikštės vaikai: Elika“, „Vaivorikštės vaikai: Elika“ (lietuvių gestų kalba), “Broliai ir sesės”, „Mažoji“, “19 876 žingsnių Aušvice“.
4 – 6 kl.: “Išklausyk”, “Siamo dvynės”, “Labas salaam”, “Fantazija fantazija”, “Berniukas iš H2O”, “Džo muikas”, “Lagūna”, “Liza, namo!”, „Baširas stebuklų šalyje“, „Baširas stebuklų šalyje“ (lietuvių gestų kalba), „Rozarka ir benamės virėjos“, „Ub Lama“, “#patyčiųistorija“, “Mažoji mis“.
7 – 9 kl.: “#patyčiųistorija“, “Mažoji mis“, “Giovana For Future”, „Grožis“, “Du pasauliai”, “Ninnoc”, “Mano mielas, su*tas telefonas“.
10 -  12 kl.: “Rajono panos”, “Glamonės”, “Stebuklų laukas”, „Kova su šešėliu“, „Ania ir Serioža“, „Normalumas“, „Seksas be sutikimo“, „Kai ateina karas“, “Gimę Gambijoje”, “Nesuskaičiuoti žmonės”, “Sekso kaina”, “Suaugėliai”, “Kita sienos pusė”, “Trumpa išsilaisvinimo istorija”, “Sex(ed)”, „Pasaulyje lyg namuose“, „Iš miško“.
*Amžiaus grupės yra tik rekomendacinės. Siūlome filmą rinktis kartu su edukatoriais/-e, kurie padės temą bei edukaciją pritaikyti pagal mokinių poreikius irbei gebėjimus.


Režisierė – Šviesa Šulc. Įtraukianti ir nuotaikinga Kalėdinė pasaka 1-4 klasių mokiniams apie išdykusį vaiką, kuri užburia piktoji fėja ir paverčia kiškučiu. Spektaklio metu jis, padedamas mažųjų žiūrovų, keliauja daryti gerų darbelių. Ar jie padės išsivaduoti nuo kerų? „Belaukiant Kalėdų “ – tai interaktyvus spektaklis, kuriame kiekvienas geras darbelis yra mažas stebuklas. Spektaklio metu aktoriai bendrauja su mažaisiais žiūrovais, kartu šoka, dainuoja, moko eilėraštukų, vaikai atsakinėja į klausimus, pataria, mokosi skaičiuoti ir gyvena spektaklyje vyraujančia Kalėdų dvasia.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Socialinė, emocinė ir sveikos gyvensenos kompetencija


Valstybės teatras. Tautą burianti muzika 5-8 kl.

Kviečiame prisėsti ant dainuojančio parko suolelio, pasinerti į saldų Miesto sodo liepų aromatą ir leistis į kelionę Valstybės teatro istorijos vingiais. Ekskursijos metu ekspozicijos erdvėje mokiniai susipažins su Valstybės teatru – itin svarbiu Lietuvos istorijos liudininku, kuriame vyko ne tik spektakliai, bet ir labai svarbūs valstybei reikalai. Papasakosime apie Valstybinę muzikos mokyklą, joje dėsčiusius bei tuo pačiu metu dainavusius valstybės teatre dainininkus, susipažinsime su ryškiausiais to laikmečio dirigentais, solistais, režisieriais ir kitomis teatre dirbusiomis asmenybėmis. Taip pat mokiniai galės "pasimatuoti" teatro kostiumus ir atminčiai įsiamžinti. Edukacinis užsiėmimas tinkamas specialiųjų ugdymo poreikių turinčioms mokinių grupėms: 1. galime priimti judėjimo negalią turinčius asmenis, nes turime keltuvą. (priimame mažesnę grupę, nei nurodyta) 2. užsiėmimas gali būti pritaikytas vaikams su proto negalia, raidos sutrikimais, vedant supaprastintą užsiėmimo variantą. Apie specialius grupės poreikius prašome informuoti užsakymo formoje.


Šv. Kalėdos - Šventiniai kultūrų atspindžiai Vilniaus senamiestyje (Nuotolinė paslauga)

Kai žaliaskarės senamiesčio eglės kaip Šv. Kalėdų šaukliai mums moja iš toli, o miesto gatvės ir parduotuvių vitrinos pasipuošia margaspalvėmis girliandomis, žinome – artėja gražiausios žiemos šventės. Bet juk ne visada besiruošiant šiam magiškam laikotarpiui degdavo neoninės šviesios, mirgėdavo stikliniai žaislai. Tik dalis senųjų tradicijų pasiekė mūsų dienas. Kultūrinės edukacinės programos metu sužinosite kaip žiemos šventes šventė įvairių tautų žmonės, kaip Kalėdoms ruošėsi pranciškonų ir jėzuitų vienuoliai, kokias tradicijas miestiečiai perėmė iš Vilniaus liuteronų bendruomenės, kur ir kada buvo papuošta Vilniuje Kalėdų eglutė ir kas nešė vaikams dovanas per Kalėdas. Prisiminsime Kalėdinius burtus ir kitokius senovinius papročius. Programos metu naudojama vaizdinė, folklorinė, etnografinė ir istorinė medžiaga įtrauks mokinius į aktyvų tyrinėjimą. Programa informatyvi ir nuotaikinga, užduotys kūrybingos ir inovatyvios, pritaikytos įvairaus amžiaus grupėms.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Pilietiškumo kompetencija


Edukacija Zooparke „Skraidantys gyvūnai“

Pradedant kalbėti apie skraidančius gyvūnus, pirmiausia pagalvojame apie paukščius.
Tačiau ne tik jie gali skraidyti. Ar žinojai, jog didžiausia skraidančių gyvūnų klasė yra vabzdžiai, kuriems priskiriama apie 90 procentų visų pasaulyje gyvenančių gyvūnų rūšių?  Be šių dviejų gyvūnų grupių yra ir daugiau skraidančių ar sklandančių stuburinių gyvūnų - roplių, žinduolių, varliagyvių ar netgi žuvų. Tačiau pastarieji (išskyrus šikšnosparnius) yra gana prasti lakūnai ir negali lygintis su paukščiais ar vabzdžiais, kurių sugebėjimas skraidyti yra praktiškai tobulas. Visgi ne visi paukščiai ir ne visi vabzdžiai gali skraidyti: dalis jų evoliucijos eigoje prarado šį gebėjimą dėl pasikeitusio gyvenimo būdo ir aplinkos sąlygų. Atvykite į zoologijos sodą ir sužinokite visas paslaptis apie skraidančius gyvūnus!

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija


Vyskupas M. Valančius (1801–1875) viename savo pamokslų taip vertino žaidimus ir pramogas: „...žaidimai ir pramogos, kaip tinkamos priemonės mūsų jėgoms sustiprinti ir prabėgančioms valandėlėms maloniai praleisti, nieko smerktino savyje neturi...“ Žaidimų metu puoselėjami vaiko pojūčiai, atveriami pasaulio pažinimo vartai. Žaidimai skatina vaiko intelektinį ir fizinį vystymąsi. Žaislai leidžia vaikui geriau pažinti save. Su amatininko, gaminusio žaislus, gyvenimo būdu vaikai supažindins klausydami pasakos „Dievdirbio širdis“. Šiek tiek susipažinus su žaislininkystės amatu, bus galima suprasti, kiek daug dėmesio XIX a. pabaigoje buvo skiriama vaiko kultūrai ir kūrybai. Kalbėsimės apie senųjų žaislų gaminimo įrankius, priemones, žaliavas. Vaikams bus rodomos įvairios natūralios priemonės, iš kurių buvo gaminami žaislai (karnos, oda, arklio uodegos plaukai, kaulas, medžio žievė, plunksnos, šlynas, skiedros), įrankiai ir skirtingos medienos rūšys, tinkančios žaislų gamybai. Aptarsime, kuo skiriasi judantieji žaislai nuo nejudančių, sužinosime, kokius dažniausiai gamindavo moterys, o kokius vyrai. Užsiėmimo metu bus pristatyta didelė autentiškų XIX a. pabaigos–XX a. pradžios žaislų kolekcija. Vaikai stebėdami judančių žaislų veikimą erdvėje, susipažins su šiais žaislais: sukučiu „Vilkeliu“, figūrėle „Balvonu“, žaislu „Kalviai“, „Pokštų dėžute“, „Beždžionėle“, „Kareivėliais, „Kareivėliais-raiteliais“, „Gimnastu“, „Lentų pjovėju (pilščiku)“, „Medžio pjovėju ir kirtėju“, „Paukščiu ant ratukų“, „Lipiku“, „Arkliu ant sūpynių“. Diskutuosime apie žaislų pavadinimus ir ryšį su jų funkcija. Žaisdami aptarsime, kurie iš jų priklauso: švytuoklinių, inercinių, traukomųjų, sukamųjų, riedančiųjų ir žaislų ant sūpynių grupei. Kūrybinių dirbtuvių metu iš liepos medžio pasigaminsime žvėrelių formos žaisliukus. Dailinsime, dekoruosime.


Ar kada svajojote patys pasigaminti muzikos instrumentą? Jei atsakymas - taip, tai šis edukacinis užsiėmimas kaip tik Jums! Dalyvausite įtraukiančiose susikaupimą, mąstymą, pojūčius ir kūrybiškumą lavinančiose tikrose garsų dirbtuvėlėse ir sukursite vieną iš tautinės muzikinės raiškos ženklų – skudutį - bei išmoksite išgauti sudėtingesnę muziką tobulindami pasigamintą skudutį. Išmoksite parinkti įrankius ir geriausią ruošinį skudučio gamybai. Susipažinsite su lietuviškos kilmės skudučiais, kitų tautų analogais, senaisiais kaimo muzikavimo papročiais ir technika, šiuolaikinėmis tautinės muzikos kryptimis. Klausysitės ir kursite savo muziką. Dėmesio! Prieš praktinę dalį edukatorius informuoja visus dalyvius, kaip elgtis su įrankiais ir kokių atsargos priemonių reikia imtis. Užsiėmime galimi nestiprūs susižeidimai (rakštis, odos paviršiaus įbrėžimai). Dirbama be apsauginių pirštinių (vaikai turės galimybę pažinti medžiagą, įrankį, bus mokomas saugiai įvertinti instrumento aštrumą). Užsiėmimą galime pritaikyti vaikams su intelekto sutrikimu. Apie tokį poreikį prašome įspėti užsakymo metu.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija


Susipažinę su fotografijos istorija XIX a. pab. - XX a. pr. fotostudijoje, moksleiviai kviečiami giliau pažvelgti į vieną
seniausių fotografijos žanrų – portretą, kuris šiandien, išmaniųjų technologijų amžiuje, virto masiniu reiškiniu. Fotografija –
viena svarbiausių reprezentacinių priemonių, kuri dažnai pasiekia auditoriją pirmiau, nei žmogiškasis kontaktas ir yra
neatskiriama jaunimo gyvenimo dalis. Dėka mobiliųjų telefonų fotografavimas tapo kasdieniu, nesąmoningu ir specifinių
žinių nereikalaujančių veiksmu. Edukacinėje programoje mokiniai skatinami sustoti ir pažinti portretinės fotografijos
nepaprastą procesą, kuris reikalauja techninių žinių, kūrybiškumo ir nėra toks greitas, kaip asmenukės („selfie“) padarymas.
Mokiniai profesionalioje fotostudijoje supažindinami su studijos įranga ir technika – fotoaparatais, šviesų įranga,
fotografavimo pagrindais ir portretinės fotografijos specifika. Dalyviai mokosi parinkti apšvietimą, posūkį, kompoziciją,
išbando klasikinę portretų apšvietimo schemą, kuri buvo paveldėta iš tapytojų ir vėliau adaptuota fotografijai. Darbo
fotostudijoje metu mokiniai patiria, kaip gimsta profesionali portretinė fotografija, tapdami fotografo asistentais ir
modeliais. Tokia patirtis ugdo jaunuolių sąmoningumą, kritinį mąstymą, kūrybiškumą, leidžia atrasti fotografiją, kaip
kompleksinį procesą, apjungiantį meno ir mokslo disciplinas.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Norite sužinoti, kas tai yra šešėlių teatras? Kaip kuriami spektakliai, kuriuose gyvena, kalba, šoka, seka pasakas šešėliai?
Tam, kad šešėlis atsirastų ir atgytų, reikės jūsų lakios vaizduotės ir truputį žinių. Kaip sukurti šešėlių teatro sceną, dekoracijas, šešėlines lėles, jas valdyti ir suteikti joms balsą, kad jos galėtų papasakoti istoriją? Visa tai sužinosite dalyvaudami edukacijoje "Šešėlių teatro dirbtuvės".

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Socialinė, emocinė ir sveikos gyvensenos kompetencija


Orientacinis pasivaikščiojimo žaidimas DRUSKININKAI. DEGUONIES BOMBA

Interaktyvi ekskursija, pasakojanti negirdėtą kurorto istoriją ir kviečianti aktyviai įsitraukti pačius žaidėjus. Virtualus tik Jūsų komandai skirtas gidas privers patreniruoti kojas ir pasukti galvas - reikės įminti užuominas, atrasti paslėptas detales, atsakyti į klausimus ir tada - judėti į priekį - žingsnis po žingsnio, kol įveiksite 3-4 kilometrų maršrutą ir pažinsite neregėtus Druskininkus


Edukacinė programa "Su kryžiumi ir kalaviju"

Nuožmūs ir karingi Kryžiuočių bei Kalavijuočių ordinai ilgus dešimtmečius kovodami su kryžiumi ir kalaviju rankose nedavė ramybės Pabaltyje gyvenusioms Baltų gentims. Suremti ginklus su šiais priešininkais ne kartą teko jau XIII a. viduryje įkurtai Lietuvos Didžiajai Kunigaikštystei. Įnirtingose kovose lietuviai ir žemaičiai pasiekė pergales prieš atėjūnus Saulės ir Durbės kautynėse, tačiau Kryžiuočių ordinas nebekėlė Lietuvai egzistencinės grėsmės tik po 1410 m. triuškinančio lietuvių ir lenkų laimėjimo Žalgirio mūšyje. Maga sužinoti daugiau apie šiuos svarbius viduramžių mūšius? Įdomu, kokie ginklai, kovos būdai ir manevrai buvo naudojami lietuvių bandant nugalėti priešą? Siūlome pajusti tikrą kovos dvasią ir sudalyvauti viduramžių mūšio inscenizacijoje.


Edukacija „Šviesos laboratorija“ yra skirta 6-12 klasių moksleiviams, suteikianti unikalią galimybę susipažinti su pinhole fotografijos technika per praktinius ir teorinius užsiėmimus. Mokinių laukia įdomus ir įtraukiantis procesas, kurio metu jie fotografuos su medinėmis pinhole kameromis ir ryškins savo portretus fotolaboratorijoje. Edukacija integruoja chemijos ir fizikos žinias, skatindama moksleivius tyrinėti šviesos ir chemikalų sąveiką. Naudodami specialias programėles savo mobiliuosiuose telefonuose, moksleiviai galės paversti savo negatyvus į pozityvus vaizdus.

Ši edukacija lavins moksleivių kūrybiškumą, kritinį mąstymą, komunikavimo, pažinimo ir skaitmenines kompetencijas. Praktiniai užsiėmimai skatins eksperimentuoti su šviesa ir ekspozicija, ugdant analitinius įgūdžius.

Refleksijos sesijose jie analizuos savo ir kitų darbus, lavindami gebėjimą kritiškai vertinti kūrybinius produktus ir mokytis iš patirties.

Edukacija „Šviesos laboratorija“ praturtins moksleivių mokymosi procesą, suteikdama praktinių ir teorinių žinių bei įgūdžių, reikalingų šiuolaikiniame pasaulyje. Tai puiki galimybė integruoti kūrybinius, mokslinius ir technologinius aspektus į ugdymo procesą, skatinant moksleivių visapusišką tobulėjimą.

Edukacinio užsiėmimo vadovai - profesionalūs fotografai ir fotografijos istorikai-muziejininkai.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Skaitmeninė kompetencija


Visus „išmanius“ moksleivius kviečiame dalyvauti edukacinėje programoje „Maironio namų kodas“, kurioje su poetu ir jo kūryba bus galima susipažinti naudojantis išmaniuoju telefonu. Edukacinę programą sudaro dvi dalys: pirmiausia moksleiviai išklauso trumpo gido pasakojimo, sužino svarbiausias kunigo, poeto Jono Mačiulio-Maironio gyvenimo detales, o tuomet, pasidaliję į dvi-tris komandas, moksleiviai rungtyniauja tarpusavyje – ieško paslėptų užuominų tarp poeto Maironio daiktų (edukacinė programa vyksta memorialiniuose kambariuose). Moksleiviai ne tik susipažįsta su muziejuje saugomais eksponatais, bet ir smagiai praleidžia laiką – kas gali būti geriau? Viskas, ko jums reikės — telefone įsirašyti programėlę, galinčią skaityti QR kodus (įsirašykite iš anksto!) O visu kitu pasirūpins muziejaus edukatorės.


Viljamo Šekspyro gyvenimo ir kūrybos kelias (Nuotolinė paslauga)

Panevėžio Elenos Mezginaitės viešoji biblioteka

„Viljamo Šekspyro gyvenimo ir kūrybos kelias“ – nuotolinė edukacija, atitinkanti bendro lavinimo mokyklos literatūros mokymo programos turinį, supažindinanti vyresniųjų klasių moksleivius su anglų rašytojo Viljamo Šekspyro gyvenimu ir kūryba. Užsiėmimo dalyviai sužino svarbiausius rašytojo gyvenimo ir kūrybos faktus, susipažįsta su viduramžių teatro bruožais ir su soneto vertimo subtilybėmis, klausydamiesi garso įrašo bando atkurti soneto tekstą, žiūri ištrauką iš roko operos „Meilė ir mirtis Veronoje“ (kompozitorius K. Antanėlis), įgytas žinias pasitikrina Kahoot internetinėje viktorinoje.


Tapyba ant šilko tai - atsipalaidavimo būdas, savirealizaciją - į kurią kviečiame ir Jus. Druskininkų amatų centre „Menų kalvė“ galima ne tik apžiūrėti parodas, įvairių sričių menininkų dirbtuves, bet ir dalyvauti edukaciniame užsiėmime. Jo metu suteikiama galimybę iš arčiau susipažinti su šilku ir jo istorija, bei patiems viską išbandyti praktiškai. Pamokoje išmokstama įvairiomis technikomis dekoruoti šilką, nuliejama nosinaitė "fantazija". Rezultatas visada būna nenuspėjamas, bet labai įdomus. Po užsiėmimo kiekvienas namo parsineša širdžiai mielą darbelį, kuris džiugins ne vienerius metus. Dalyvauti gali kiekvienas nuoširdžiai to norintis. Net ir neturint piešimo, kompozicijos ar spalvų maišymo pagrindų, galima nulieti labai gražų darbelį.


Nupieški paukštelį ant pirkinių maišelio – tapk paukščių ambasadoriumi!

Maži, spalvoti, margi, reti ir dažniau sutinkami, nuostabieji gamtos tvėriniai – paukščiai. Džiuginantys mus ne tik plunksnų grožiu ar giesmių skambumu, bet ir neįtikėtinomis galiomis, įveikti tūkstančius kilometrų, sėkmingai grįžti iš šiltųjų kraštų ir surasti savo lizdus. Paukščiai – įkvėpimo šaltinis menininkams, rašytojams, dailininkams ir muzikantams. Ar gerai juos pažįsti? Ne paslaptis, kad mokytis daug smagiau žaidžiant, todėl moksleiviai kviečiami į gamtos pažinimo ir kūrybos pamoką / žaidimą. Kiekvienas išsirinkęs paukštelį, trafaretų pagalbą perkels jo atvaizdą ant medvilninio pirkinių maišelio ir taps jo ambasadoriumi. Legendinėje  Antuano de Sent Egziuperi pasakoje “Mažasis princas” nuskambėjo frazė “mes esame atsakingi už tuos, kuriuos prisijaukiname..” Geriau susipažinę su paukščiais, pasigaminę daugkartinio naudojimo aksesuarą, išgirdę su kokiais iššūkiais susiduria paukščiai šiandien, ugdysime atsakingą požiūrį į gamtą, savo elgesį. Suprasime kaip kūrybinėmis priemonėmis ir veikla galime komunikuoti, reikšti poziciją įvairiais klausimais. Atkreipsime dėmesį į bioįvairovės išsaugojimo svarbą, kokius pavojus kelia intensyvi žmogaus ekonominė veikla visai eko sistemai.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija


Trakų krašto kultūros ir amatų asociacija

Trakų krašto tradicinių amatų centre Paukštelio/katinuko siuvimo veikla skatina vaikų kritinį mąstymą, ugdo mokinio kultūrinę savimonę, stiprina kūrybiškumą, ugdo komunikavimo ir pažinimo kompetencijas.
Edukacinės veiklos metu organizuojama ir įgyvendinama inovatyvi ir kūrybiškumą skatinanti veikla; taikomų metodų pagalba mokiniai bus skatinami generuoti idėjas, kritiškai mąstyti, kelti klausimus, įžvelgti sąsajas; bus sudarytos sąlygos mokiniams būti unikaliais, leisti kelti ir įgyvendinti savo idėjas; veiklos pritaikytos prie kiekvienos amžiaus grupės poreikių, žinių, galimybių priimti ir suvokti informaciją, formuoti mokinių kultūrinius įpročius; bus užtikrinti veiklų nuoseklumas, detalumas ir tarpusavio dermė; papildytos bendrąsios ir specialiąsios žinios, skatinant kūrybišką mokinių veiklą.
Atvykę į Trakų krašto tradicių amatų centrą vaikai susipažins su ekologija ir tvarumu. Kas vyksta pasaulyje, kokios paprastų žmonių iniciatyvos įgyvendinamos panaudojant turimas žaliavas, kaip prikelti tekstilinius gaminius antram gyvenimui.  Diskutuosim ką paprasto galim mes kiekvienas padaryti savo namuose ar šalia namų. Mokiniai sukurs savo katinėlį arba paukštelį. Mokysis kimšti, siūti, kurs savo unikalų gyvūnėlio veiduką.
Edukacinę veiklą veda siuvėja, Liucija Pavlovska.


Edukacinė programa "V. Kudirka, upė-gatvė ir kiti stebuklingi stebuklingo krašto reikalai"

Šakių rajono savivaldybės viešoji biblioteka

Lietuva ne juokais gali būti vadinama stebuklų kraštu – čia tikrai netrūksta ypatingų vietų. Ir viena jų yra Zanavykijoje –
Šakių rajone esančiuose Plokščiuose. Pažintį su Plokščiais pradėsite legendinėje Šventaduobėje. Į ją veda tautodailininko
Zigmo Sederavičiaus medžio skulptūromis puoštas takas. Dauboje prie Didžiupio kadaise buvo įrengta koplytėlė. Vietą jai
nurodęs iš kažkur atklydęs paveikslas, vis atsirasdavęs prie šaltinėlio, kuris esąs stebuklingas. Dabar Šventaduobėje įkurtas
lurdas, vanduo šaltinio šulinyje gaivus, teikiantis jėgų. Atvažiavę į Plokščius rasite ir vienintelę Lietuvoje upę-gatvę, kuri iš
tiesų – Vaiguvos upelis. Kas nežino kas yra gatvė? Aišku, kad žino visi, tai vieta ratinio transporto judėjimui. Plokščiai
stebina visą Lietuvą tuo, kad judėjimas vyksta upelio vaga – vandeniu. Tikriausiai sunku įsivaizduoti apie ką eina kalba...
Atvykite pas mus ir, sustodami keturiose stotelėse, keliausime kartu šia upe-gatve. Sužinosite apie senovės nutikimus,
kviesime atlikti kūrybines užduotis: piešime ant Vaiguvos akmenėlių, skaitysime prisiminimus apie gydytoją, poetą,
varpininką, vieną iš lietuvių tautinio sąjūdžio ideologų Vincą Kudirką, giedosime jo sukurtą Tautišką giesmę. Juk Plokščių
žeme jo vaikščiota... Plokščius, Vaiguvos upę-gatvę ir V. Kudirką sieja ir dar vienas dalykas. Sakoma, kad Vaiguvos upelio
krante gulėjęs milžiniškas riedulys (akmuo), ant kurio pasivaikščiojimų metu sėdėdavo V. Kudirka ir redaguodavo „Varpą“. Iš šitos vietos yra kilę daugybė „istorinių pletkų“ apie V. Kudirką. Dar sužinosite, kaip Suomija susijusi su Plokščiais,
trumpam tapsite poetais ir detektyvais ieškodami paslėptų, iš eilėraščių "pabėgusių" žodžių. Mums labai svarbu, kaip jaučiasi
mūsų svečiai, todėl kelionės upe-gatve pabaigoje pasiūlysime jums išsakyti, nupiešti ar parodyti savo nuotaikas, emocijas,
jausmus. Ant tiltelių ir prie skulptūros „Bangpūtys” galėsite darytis fotosesiją. Prasieikite vienintele Lietuvoje gatve-upe!

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija


Ar žinojote, kad lėlių teatras daro didelę įtaką asmenybės tobulėjimui, padeda spręsti mokomuosius – auklėjamuosius uždavinius, ugdo vaizduotę, jausmus, kūrybiškumą, suteikia teigiamų emocijų? Norite ugdymo/-si procesą padaryti įdomesniu ir įvairesniu, išbandyti kitokius mokymo/-si būdus išeinant iš klasės, suolo, vadovėlio rėmų? Visa tai patirsite dalyvaudami edukacijoje “Lėlių teatro dirbtuvės”, kurios metu mokiniai turės galimybę atskleisti savo kūrybiškumą, susipažins su lėlių teatro istorija, sužinos, kuo ypatingas lėlininko darbas ir kokių gali būti teatrinių lėlių, pasigamins pasirinkto tipo lėlę, išmoks ir praktiškai išbandys pagrindinius jos valdymo principus bei sužinos kitas lėlių teatro subtilybes. Pasigamintas lėles mokiniai galės pasilikti sau atminimui.


Atvykę moksleiviai į Kauno menų inkubatoriuje įsikūrusią stiklo studiją turės unikalią ir nepakartojamą galimybę susitikti su profesionalia stiklo menininke Sandra Atkočiūte, apžiūrėti jos kūrybinę studiją ir gavę kūrybinio įkvėpimo, šalia esančioje salėje specialiai paruoštuose vietose susikurs pasirinkta tema stiklo meno kūrinį. Kūrybinių temų ir technikų bus net kelios, todėl kiekvienas moksleivis savarankiškai rinksis jam labiausiai patinkančią. Prieš kūrybinį procesą mažuosius kūrėjus supažindinsime su stiklo meno raida, istorija, garsiausiais menininkais ir parodomis. Išmokinsime atpažinti kokia technika sukurtas stiklo kūrinys ir kokioje šalyje tai atrasta. Po kūrybos proceso surengsime visų kūrėjų parodą, ja pasimėgausime, aptarsime ir nusifotografuosime.


Kaip žmonės apšvietė savo būstus iki elektros atsiradimo? Ar žinote, kas yra diedas ir ką taip vadino? Kam reikalingos balanos? Apšvietimo priemonių išties būta įvairių: balanos, žvakės, spingsulės, žibalinės, primusinės bei karbitinės lempos. Į namus grįšite ne tuščiomis - pasigaminę išskirtinį šviestuvą!


Raganiukės teatras kviečia mokinius ir jų mokytojus atvykti į teatrą pamatyti spektaklį apie saugų ir draugišką internetą! Katinėlis@Gaidelis – tai inovatyvus spektaklis. Raganiukės teatre bus rodomas žaismingas muzikinis spektaklis vaikams apie atsargų elgesį internete. Trumpai apie siužetą. Modernioje pasakoje įprastas miškas tampa miškatinkliu, kuriame tyko įvairūs kibernetiniai pavojai. Pasakos personažas Gaidelis – aktyvus interneto vartotojas - tampa gudruolės pasakos personažo Lapės programišės auka. Gaidelį gelbėja geriausias jo draugas Katinėlis, kuris naujojoje pasakos istorijoje atsiskleidžia kaip išmanus ir tikras atsargaus elgesio internete žinovas. Gaidelis išmoksta svarbiausių naudojimosi naujausiomis technologijomis pamokų: atsirinkti ir lankytis tik saugiose svetainėse, sužino kas tas slaptažodis, bei išmoksta nepasitikėti nepažįstamaisiais internete. Spektaklyje patraukliai perteikiama pagrindinė spektaklio tema, tad spektaklis atlieka ne tik pramoginę, bet ir ugdomąją funkciją – veikėjai spektaklio metu viktorinos forma interaktyviai bendrauja su žiūrovais. Kartu su į pavojus papuolusiais personažais žiūrovai ieško sprendimų iš keblių situacijų. Žiūrovus į veiksmą scenoje įtrauks ne tik originalus spektaklio scenarijus, gyvas aktorių bendravimas su publika, skambios dainos apie saugų naudojimąsi internetu, bet ir įspūdinga scenografija – aktoriai scenoje statys internetinį namą, o gaidelis naudosis nepaprastu kompiuteriu. Akį trauks spalvingi ir šiuolaikiški veikėjų kostiumai. Spektaklis sukurtas pagal specialistų rekomendacijas bei atsižvelgiant į aktualiausias 1-4 klasių mokinių problemas, kylančias naudojantis internetu. Režisierė : Rita Urbonavičiūtė Personažus vaidino Raganiukės teatro aktoriai Originali muzika (komp. J. Jurkūnas) Dailininkas Ilona Buzaitė Užsisakyti spektaklį galite https://www.emokykla.lt/; telefonu +37067097832; raganiukes.teatras@gmail.com; Daugiau informacijos www.raganiuke.lt


Kultūrinės edukacijos užsiėmimas „Dvaras kaip mikrokosmosas“ vyksta Aristavėlės dvare. Veiklos pagrindinis tikslas – stiprinti mokinių kultūrinio akiračio plėtrą bei sąmoningumą, skatinti kūrybinę saviraišką ir saviugdą, aktyvinti krašto kultūros, istorijos ir gamtos paveldo informacijos sklaidą, patiriant pažinimo, atradimo džiaugsmą.

Uždaviniai: 1. Supažindinti mokinius su Aristavėlės dvaro istorija. 2. Pristatyti mokiniams šiuo metu Aristavėlės dvaro rūmuose lankomas erdves kaip Apšvietos laikotarpio, klasicizmo, pavyzdžius. 3. Skatinti mokinius įgytą informaciją pritaikyti praktinėje veikloje – ieškant sąsajų tarp pasaulinių įvykių ir jų įtakos kasdienai. 4. Ugdyti komandinio darbo patirtį.

Edukacinio užsiėmimo metu naudojamasi pasakojimu-ekskursija, fotografijomis, schemomis, virtualia medžiaga apie dvarą, archeologiniais radiniais, ekspozicijos medžiaga. Supažindinus edukacijos dalyvius su dvaro istorija, pristačius dvaro lankomų erdvių ankstesnes paskirtis bei šiandienos aktualijas, aptariamas Aristavėlės salės lubų plafono dangaus skliauto su 12 zodiako ženklų kūrimas. Mokiniai padalinami į keturias komandas (4 metų laikai). Šios komandos pasiskirsto ženklus ir atkuria tapybą: vieni užbaigia neišlikusį piešinį (analogų principu), kiti dengia foną, treti figūras, paskutinieji išryškina kontūrus. Darniai dirbant, išgaunamas efektingas trompe l'oeil – iliuzinės tapybos – efektas. Sudėjus visų keturių komandų atliktus 12 ženklų, suformuojamas Aristavėlės dvaro rūmų salės lubų plafonas, kuris atspindi kosmosą.
Šios edukacijos dalyviai ne tik susipažins su Aristavėlės dvaru, jo istorija, įgis teigiamą požiūrį į kultūros paveldą ir jo išsaugojimo svarbą, bet ir mokysis bendros, draugiškos veiklos komandoje, turės galimybę kūrybai, saviraiškai ir patirs atradimo džiaugsmą.


"PlayMais" dirbtuvės, tai būdas vaikams išreikšti savyje slypintį kūrėją ir pasinerti į konstravimo nuotykius kartu su savo klasės draugais bei užsiėmimo vedėjais. Naudojant gamtai draugiškus konstravimui skirtus kukurūzus vaikai lavins savo kūrybinius, motorinius ir kognityvinius sugebėjimus. Užsiėmimas susidės iš teorinės dalies, kuri bus interaktyvi ir vaikus skatins diskutuoti grupėse. Toliau vaikų lauks darbas grupėje, kurioje jie galės kartu konstruoti savo pasirinktą kūrinį taip benradarbiaujant tarpusavyje ir stiprinant ryšius. Na o pabaigoje kiekvienas vaikas individualiai sukurs savo kūrinį, kurį galės parsinešti namo arba papuošti juo savo mokyklos klasę. Visą užsiėmimą ves patyrę edukatoriai turintys ne vienus metus patirties dirbant su mokyklinio amžiaus vaikais. Tad kviečiame registruotis ir vienai valandai tapti pačiu tikriausiu kūrėju!


Edukaciniai kino seansai kino centre „Romuva"

Edukaciniai kino seansai Kauno kino centre „Romuva“ siūlo gilias europietiškų filmų peržiūras ir diskusijas, skirtas ugdyti įvairias kompetencijas, įskaitant socialines, emocines, pasaulio suvokimo. Programos repertuaras apima edukatorių atrinktus, pasaulyje pripažintus tiek tarptautinius, tiek lietuvių kūrėjų filmus, skirtus įvairaus amžiaus mokiniams. Filmų repertuaras nuolat atnaujinamas žymiausių kino festivalių įvertintais filmais ir naujais pasaulyje pripažintų kūrėjų darbais. Filmą galima rinktis iš šio repertuaro: https://kcromuva.lt/edukacija/mokausi-is-kino/
Per filmų peržiūras mokiniai ne tik praturtina savo kino patirtį, bet ir mlavina svarbius gyvenimiškus įgūdžius ir suvokimą apie pasaulį. Po filmo peržiūros organizuojamos diskusijos, kuriose mokiniai aptaria filmų temas, veikėjų emocijas ir gyvenimo situacijas, suteikdami jiems galimybę išreikšti savo mintis ir jausmus. Tai skatina bendravimo ir empatijos įgūdžius, leisdami mokiniams pasinerti į įdomų ir reikšmingą diskusijų procesą, kuris plėtoja jų socialinę, emocinę kompetenciją, lavina kritinį mąstymą.

Tikslai:
Ugdyti socialines, emocines ir pasaulio suvokimo kompetencijas per filmų peržiūras ir diskusijas.
Suteikti mokiniams galimybę praturtinti savo kino patirtį ir įgyti svarbių gyvenimiškų įgūdžių.
Skatinti bendravimo ir empatijos įgūdžius, leisdami mokiniams aktyviai dalyvauti diskusijų procese.
Plėtoti kritinį mąstymą, leidžiant mokiniams analizuoti filmų temas, veikėjų emocijas ir gyvenimo situacijas.


Iš LDK laikų atkeliavęs lėlių teatro tipas, Ukrainoje vadintas „vertepu“, Baltarusijoje - „batlejka“, o Lenkijoje - „šopka“, buvo žinomas ir Lietuvos žemėse. Iš pradžių šiame teatre buvo kuriami tik religinio turinio siužetai apie kūdikėlio Jėzaus gimimą, kurie būdavo rodomi bažnyčiose Kalėdų metu. Šį teatro tipą Sąjūdžio laikais atgaivino „Šėpos“ teatras ir nuo to laiko lietuviškai jį vadiname šėpa. Jame vaidina nemechanizuotos lėlių figūrėlės ant lazdelės arba koto. Edukacinėse dirbtuvėlėse siūlysime pasigaminti kotines lėles ir supažindinsime su paviljono, kuriame vyksta Šėpos teatro veiksmas, konstrukcija. Šis teatro tipas ypač tinka Kalėdų šventėms, bet lengvai pritaikomas ir pasaulietinėms namų šventėms (gimtadieniams, vardadieniams ir kt.). Pasigamintas lėles dalyviai galės parsinešti namo. Dirbtuves veda pripažinti ir žinomi savo sričių lėlininkai, įvairių edukacinių „Lėlės“ programų organizatoriai ir vedėjai: režisierius ir dailininkas Rimantas Driežis, taip pat – Vilniaus teatro „Lėlė“ aktoriai.


Eko dirbtuvės: medvilninių maišelių dekoravimas

Eko dirbtuvių metu vaikai yra supažindinami su aplinkos taršos problemomis ir jų sprendimo būdais įvairiose kultūrose. Trumpų video ar nuotraukų metu pristatomos skirtingos situacijos diskutuojama, kaip to galima išvengti, kaip skirtingose kultūrose yra sprendžiamos tos pačios problemos. Po to, laukia praktinės kūrybinės dirbtuvės, kurių metu vaikai dekoruoja medvilninius maišelius su savo pasirinkta žinute. Kiekvienas dalyvis turi sugalvoti, kokią žinutę perduos jo kūrinys, parinkti tinkamas šitai emocijai spalvas ir formas ir dekoruoti maišelį tekstiliniais dažais. Paslauga teikiama visoje Lietuvoje, susisiekti prieš užsakant paslaugą.


Druskininkų miestas visais laikais virsdamas nepaprastu vasaros kurortu sukeldavo didelius judėjimo srautus. Juk ir šiandien gatvės pilnos ne tik keliaujančių pėsčiomis, kurie nuolat turi saugotis įvairiomis transporto priemonėmis: automobiliais, dviračiais, paspirtukais, autobusais ir kitomis, keliaujančių gyventojų bei miesto svečių. O kokiomis priemonėmis žmonės keliavo seniau? Ar labai jos skiriasi nuo šiandieninių? Kurias dar ir šiandien galėtume sutikti miesto gatvėse, o kurių jau nebelikę? Šio edukacinio užsiėmimo Druskininkų transportas metu vaikai sužinos apie Druskininkų transporto istoriją, susipažins su įvairiomis transporto priemonėmis, pagilins savo suvokimą apie sparčią technologinę raidą. Po edukacinio užsiėmimo išvyksite su kvapniais, iš popieriaus ir veltinio pasigamintais pakabukais – oro gaivikliais.


Senasis bokštas: užkopk, pažink, pamilk!

Kaip aikštėje iškilo bokštas? Kodėl ir kokiu metu čia skamba varpai? O gal patys norėtumėte trumpam tapti varpininkais? Kviečiame apsilankyti šiame ilgaamžiame bokšte, Vilniaus katedros varpinėje. Iš pradžių aukštyn kartu su gide kopsime XIV amžių menančiais mūriniais laipteliais, vėliau juos pakeis įspūdingos medinės XIX amžiaus konstrukcijos, o patys drąsiausi galės apžiūrėti miestą iš 45 metrų aukščio! Ten pat pamatys senojo laikrodžio varpus, kurie praneša ketvirčius ir valandas, yra netikėtos formos ir daužomi plaktukais. Mokiniai patys skambins ekspozicijoje easančiais varpais, savarankiškai galės naudoti interaktyvias priemones (mobilias kameras miesto apžvalgai, audiopunktus su trumpais teatralizuotais pasakojimais apie varpinę ir joje dirbusius žmones). Nuotaikingame filmuke balandžio Prano personažas pristatys varpinės ir Vilniaus katedros bei aikštės istoriją. Tam, kad įspūdžiai taip greitai neišblėstų, po ekskursijos dalyviai galės išsirinkti suvenyrinį magnetuką su varpinės piešiniu ar fotografija. O teisingai atsakę į edukatorės klausimus - ir papildomus prizus.


Linksmas virtualus literatūrinis susitikimas „Superbobutės“ (Nuotolinė paslauga)

Nenoras skaityti knygas – reali ir vis didėjanti vaikų problema, kurią mokytojai, tėvai ir bibliotekininkės bando išspręsti. Mariaus Marcinkevičiaus knyga „Superbobutės“ yra tokia smagi ir įtraukianti, kad vaikai ją tiesiog praryja. Šiuo virtualiu susitikimu mes norime grąžinti vaikams norą skaityti knygas. Truputį papasakoti, truputį paskaityti, sudominti, bet visko neišduoti, kad po susitikimo visi bėgtų į biblioteką ieškoti knygos „Superbobutės“. Ši knyga yra ne tik linksma. Iš tikrųjų ji netiesiogiai kalba apie labai svarbią temą – amžizmą. Apie susiformavusius stereotipus kaip turėtų elgtis tam tikro amžiaus žmonės. Mes kviesime moksleivius padiskutuoti: ar gali vaikas pats pasistatyti lėktuvą ir juo išskristi, o močiutė dirbti slapta agente? Ar reikalingi apribojimai pagal amžių? Taip pat norime paskatinti vaikus pasidomėti, kas buvo jų seneliai jaunystėje, kokių nuotykių patyrė, kokių išdaigų prikrėtė, nes tikime, kad toks bendravimas suartina kartas. Prašysime, kad vaikai apklaustų savo senelius dar prieš susitikimą, o susitikimo metu pasidalintų ką įdomaus sužinojo su visais dalyviais. Šį nuotolinį susitikimą su moksleiviais pagal galimybes/užimtumą ves arba rašytojas Marius Marcinkevičius, arba šios knygos leidėja (kuri taip pat yra knygų iliustruotoja) Lina Itagaki.


Ateities inžinierius: praktinė edukacija su LEGO

BRICKS4KIDZ edukacinis renginys supažindins vaikus su inžineriniais išradimais ir pasauliniu kultūriniu paveldu per konstravimą su LEGO. Edukacinis renginys suteiks vaikams įdomių kultūrinių žinių apie inžinerijos išradimus, ugdys jų kūrybiškumą, tautiškumą ir kritinį mąstymą, kompleksiškai ruoš vaiką ateičiai. Jie supras inžinerinių išradimų svarbą šalies vystymuisi, tam laikmečiui būdingus kultūrinius aspektus, jų veikimo principus. Konstruosime: pakeliamus tiltus, vėjo malūnus, elektromobilius, liftus ir dar daugiau. Žmonių rūšis yra neprilygstamai išradinga. Nuo tos akimirkos, kai kažkas daužydamas vieną akmenį į kitą pasigamino įrankį su aštria briauna iki dienos, kai Marse nusileido nuotraukas į Žemę siuntę zondai, kai kurie pasiekimai vertintini kaip išskirtinai revoliuciniai. Mes tikime, kad vaikai mokosi geriausiai per veiklą, kuri skatina jų smalsumą ir kūrybiškumą. LEGO yra puiki priemonė įgyvendinti šį tikslą.


Kuo mažesni vaikai, tuo rimtesni jų žaidimai... Edukacijoje, skirtoje smalsiems 7-9 metų tyrinėtojams, keliausime laiku 150 metų atgal ir atrasime žymaus Lietuvos veikėjo Jono Šliūpo vaikystės svajones ir žaidimus. Pasitelkę kūno pojūčius ir galingiausią mažųjų ginklą – vaizduotę – tyrinėsime neatrastas žemes ir svarstysime, kaip pasaulį matė ir jautė XIX a. pabaigos vaikai. Ir įsitikinsime – niekada ne vėlu pradėti ir visada per anksti baigti svajoti, nes tai pati maloniausia mankšta pasaulyje.
Edukacinis užsiėmimas ugdys vaikų kritinio mąstymo ir kūrybiškumo, kultūrinę, socialinę, komunikavimo kompetencijas. Jis praturtins ugdymo procese įgytas geografijos, pasaulio pažinimo, lietuvių kalbos žinias ir meninės raiškos gebėjimus. Edukacijos metu kartu sieksime dekonstruoti vaikystės fenomeną jį atskleidžiant per skirtingų istorinių laikotarpių gretinimą. Mažieji edukacijos dalyviai empatiškai įsitrauks į šį kismo procesą, kuomet, prieš 150 metų, šis svarbus asmenybės formavimosi periodas tik buvo pradėtas suvokti iš esmės ir įgavo būdingus bruožus - teisę į žaidimus, rūpestį, lavinamąsi.


Edukacinis užsiemimas “Pažink save per simbolį”

VšĮ "Mstislavo Dobužinskio daugiakultūrinis centras"

Pamokos metu vaikams bus paaiškinta kas yra simbolis. Po to pateikta užduotis, kad vaikai sukurtu simbolį atspindinti jų savybes. Kiekvienas vaikas pasirinks sau specialybę pvz. daktaras, programuotojas, statybininkas, dizaineris ir tt. Simbolis turės atspindėti pasirinktas vaikų specializacijos. Simboliu kūrimo proceso metu bus išaiškintos bazines dizaino taisykles ir technologiniai procesai Adobe animate programos pagalba. Kai simboliai bus paruošti tada bus parodyta kaip sukurtą simbolį galima pristatyti judesio dizaino pagalba. Simbolio animacijos technologija bus parodyta Adobe animate programos pagalba. Pamokos pabaigoje visi turės savo individualų suanimuotą simbolį video formate, kurį galės dalintis socialiniuose tinkluose, aptarti rezultatą ir toliau skleisti ir domėtis šiuolaikine medija kultūra.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Skaitmeninė kompetencija


Edukacija „Mūsų klasės vėtrungė“ Užsiėmimo metu laivadirbio muziejuje susipažinsite su vėtrungių istorija, jų paskirtimi, pamario gyvenviečių ženklais ir kitais svarbiais bruožais. Apžiūrėsite išlikusią autentišką burvaltės vėtrungę. Praktinėje dalyje iš medinių detalių konstruosite ir dažysite savo klasės/mokyklos vėtrungę. Dažymui gausite keturių spalvų akrilinius dažus: mėlyną, raudoną, baltą ir juodą, tokiomis spalvomis ir buvo dažomos vėtrungės. Dešimt moksleivių gamina vieną vėtrungę, jei grupė didesnė gaminamos dvi. Nudažyta ir surinkta vėtrungė yra 50X50 cm dydžio. Kol detalės džius, aplankysite Drevernos mažųjų laivų uostą, Kuršių marias, užlipsite į apžvalgos bokštą, apžiūrėsite Drevernos vėtrungių skverelį. Savo sukurtą vėtrungę pasiimsite atminčiai.


Edukacijos metu: bus pristatomi žydų religinės praktikos ritualai, kasdiena, gyvenamoji erdvė. Taip pat aptartas pasiruošimas Šabui, aptariama kaip šiai dienai kaupiamasi ir kaip tvarkomasi rengiantis sutikti Šabo pradžią griežtai nustatytu laiku. Pažinsime tradiciją, atėjusią dar iš Senojo Testamento, skelbiančio, kad Aukščiausiasis pasaulį sukūrė per šešias dienas, o septintąją ilsėjosi ir pasiaiškinsime ar tiesa, kad darbo nutraukimas - tai visiškai nieko neveikimas. Pasitelkę kūrybiškumą diskutuosime kokius darbus žydai privalo atlikti ir kurią vis tik vengti Šabo dieną.
Šis edukacinis užsiėmimas ugdys sąmoningumą priimant kitokią kultūrinę tradiciją; paslauga skatins pagarbą žydų
bendruomenės tradicijų atžvilgiu, kels klausimą apie teisę išpažinti ir laisvai pareikšti savo religinius įsitikinimus. Paslaugos
gavėjai plės tolerancijos ir empatijos aspektus šiuolaikinės visuomenės kontekste.


Didelis stebuklas įvyko ten. Chanukos šventė

Supažindinama su kitomis kultūromis ir religijoms, gilinamasi į Chanukos šventės prasmę per jos kilmę, tradicijas, papročius, daiktus: menorą su žvakėmis, chanukiją. Mokomasi savarankiškai atlikti nesudėtingas užduotis, žaidžiamas tradicinis Chanukos šventės žaidimas – dreidelis (sukutis). Edukacijos tikslas – supažindinti su Chanukos šventės kilme, papročiais, tradiciniais valgiais ir žaidimais.


Prestižinius apdovanojimus pelnęs VR filmas „Angelų Takais“ paremtas M.K. Čiurlionio kūryba jūsų mokykloje

M.K. Čiurlionis puikiai atpažįstamas jaunesniosios ir vyresniosios auditorijos tarpe. Nors menininkas yra bene vienas žinomiausių autorių Lietuvoje, tik labai maža dalis puikiai išmano M.K Čiurlionio kūrybą, gali atskirti pagrindinius jo kūrinius. "Angelų takais" – virtualios realybės filmas sukurtas perteikti M.K. Čiurlionio kūrybą naujai, inovatyviai ir dar nematytai. Daugelis vaizdų rodomų filme yra atkartoti praktiškai identiškai, kas yra vaizduojama autoriaus originaliuose paveiksluose. Sudėjus daugumą paveikslų į vieną – yra nupasakojama virtuali kelionė taip kaip galėjo įsivaizduoti gyvenimą pats M.K Čiurlionis per savo sukurtus paveikslus ir muziką, o virtuali realybė tik sustiprina visus pojūčius, todėl moksleivis gali jausti, jog jis yra pagrindinis siužeto personažas, apie kurį sukasi visas VR filmo veiksmas. Šis virtualios realybės filmas leido iš naujo supažindinti plačiąją visuomenę su M.K. Čiurlionio kūrybą, išlaikant autoriaus stilistiką bei nekeičiant pačių originalų. Šis prestižinius bei nacionalinius apdovanojimus pelnęs virtualios realybės filmas "Angelų takais" puikiai parodė, kad moksleiviai noriai ne tik įsitraukia į filmo seansą, bet ir po to – patys savarankiškai nori gilintis į M.K. Čiurlionio kūrybą bei asmenybę. Virtualios realybės filmas yra puiki paskata pradžiai įdomiai pristatyti autorių, apie kurį moksleiviai gali toliau mokintis savarankiškai su mokytojais. Su šiuo projektu parodėme, kad aukščiausio lygio menas gali būti perteiktas virtualiai, neiškraipant ar sumenkinant tradicinio meno. Vertinant dabartinės skaitmenizacijos ir socialinių technologijų vartojimo tendencijas, galima teigti, kad ateityje menas virtualioje realybėje bus bene populiaresnis nei tradicinės meno formos realybėje, o nuo šiol VR filmas "Angelų takais" pasiekiams kiekvienai mokyklai, kuri nori savo moksleiviams suteikti pačią įdomiausią ir interaktyviausią dailės / muzikos pamoką!

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Skaitmeninė kompetencija


Edukacinio užsiėmimo metu moksleiviams bus suteikta daugiau žinių apie senuosius zanavykų krašto buities puošybos elementus, senuosius baltų simbolius ir ženklus. Edukacijos dalyviai apžiūrės muziejaus ekspoziciją ypač konkrečius etnografinius eksponatus: tapytas kraitines skrynias, medžio dirbinius (verpstes ir prieverpstes, rankšluostines), audinius, zanavykų tautinį kostiumą. Pasakojimo metu akcentuojami zanavykų kraštui būdingi puošybos – geometriniai, augaliniai, gyvūniniai – ornamentai, spalvinė gama, ir simbolika. Aptariama gyvybės medžio reikšmė ant kraitinių skrynių. Vėliau dalyviai kūrybinėse dirbtuvėse, iš polimerinio molio nusilipdo ir suformuoja norimą papuošalą, dekoruodamas jį etniniais ornamentais, simboliais ir ženklais. Kūrybinio proceso metu mokiniai susipažins su polimerinio molio savybėmis, jį minko, kočioja, formuoja, dekoruoja įvairiomis pasirinktomis faktūromis ir ornamentu, kepa krosnelėje. Atvėsusius darbelius mokiniai šlifuoja ir spalvina vandeniniais dažais, akvareliniais pieštukais ir sausa pastele.  Savo rankomis susikurtą papuošalą pasiima su savimi.


Knygnešio dalia: daug kelių – vienas tikslas

Klaipėdos miesto savivaldybės Imanuelio Kanto viešoji biblioteka

Edukacija-patirtinis vaidmenų žaidimas, kurio metu vaikai turės galimybę pabūti XIX amžiaus Lietuvos gyventojais, susiduriančiais su spaudos draudimo metu apribotomis teisėmis į informaciją, knygnešiais – jų gelbėtojais ir netgi juos persekiojančiais žandarais. Vaidmenų žaidimo metu vaikai galės netiesiogiai „išgyventi“ priespaudoje esančių žmonių gyvenimo aspektus nuo spaudos uždraudimo, knygnešystės tinklo įkūrimo iki knygnešių veiklos. Kad geriau įsijaustų į knygnešių ir žmonių, kurių teisės gauti informaciją pažeistos, kovą, vaikai užsiims aktyvia veikla: bandys šifruoti kirilica parašytą sakinį, svers knygnešio kuprinę, bandys slapta pernešti knygas per imituojamą sieną ir likti nesugauti žandarų, ieškos knygnešių paslėptų knygų. Ši edukacija skirta 2-5 klasių moksleiviams. Atsižvelgiant į vaikų amžių veikla bus šiek tiek diferencijuojama, skirsis pateikiamų užduočių lygis. 2-3 klasių moksleiviams bus taikomos lengvesnės užduotys, mažiau pasakojama, daugiau laiko užims žaidimai.


Klounados spektaklis " Kaip atsirado drugeliai"  (1kl.-2kl.)

Klounados spektaklis -“ Kaip atsirado dugeliai" Spektaklis sukurtas pagal Džokondos Beli to paties pavadinimo knygą , tai pasakojimas apie apie kūrybą, atkaklumą ir svajones. Drugeliai- tai paukščiai panašūs į gėles, būtent taip juos įsivaizdavo kai jų dar nebuvo... Du klounai įkuria dirbtuves ir eksperimentuodami su skaidriais abjektais: plėvelė, vanduo, burbulai, putos, skaidrūs šiaudeliai, iš jų jungiamos formos ir kt. , bando sukurti kažką tokio , kažką tokį gražų kaip gėlė ir grakštų kaip paukštis... jų nepailstančios pastangos, noras peržengti ribas, atkaklumas, bandymai žiūrovų akivaizdoje sukelia daug šypsenų ir gerų emocijų. Spektaklio kūrėjai kelią klausimą- kaip atsiranda kūrinys į kurį žiūrint norisi šypsotis? Spektaklis atliekamas lauke , šiltuoju metų laiku.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija


Lietuvos sporto pasiekimai interaktyviai

Edukacijos tikslas- skatinti vaikų fizinį aktyvumą ir supažindinti juos su Lietuvos sporto pasiekimais.
Uždaviniai:
1. Skatinti vaikų dalyvavimą interaktyviuose žaidimuose su iSportswall lenta, kad jie galėtų mėgautis fizine veikla, žaidžiant kartu su bendraamžiais.
2. Teikti vaikams informaciją apie žymius Lietuvos sportininkus ir jų pasiekimus per diskusijas ir pristatymus, kad jie suprastų sporto kultūros svarbą Lietuvoje.
3. Skatinti vaikų bendradarbiavimą ir socialinius įgūdžius, organizuojant komandos užduotis, kuriose jie turės bendradarbiauti ir padėti vieni kitiems, siekdami bendro

Vos įžengę į edukacijos erdvę, vaikus pasitiks įkvepianti muzika, atspindinti Lietuvos sportininkų pergales. Ji sukurs ypatingą atmosferą ir iškart įtrauks į veiklą. Pirmasis klausimas: „Kaip manote, apie ką bus ši edukacija?“ – skatins vaikus mąstyti ir spėlioti, taip juos įtraukiant nuo pat pradžių.

Vaikai bus supažindinti su Lietuvos sporto laimėjimais per spalvingas ir vaizdingas skaidres, kurios įtrauks jų dėmesį. Po to seks diskusija, kurioje vaikai dalinsis mintimis, reflektuos ir geriau įsisavins sporto svarbą tiek nacionaliniu, tiek asmeniniu lygmeniu.

Vėliau vaikai aktyviai žais su interaktyvia „iSportswall“ lenta, lavindami fizinius ir komandinius įgūdžius. Galiausiai jie kurs trumpus pasakojimus tema „Jeigu aš tapčiau nugalėtoju“, apmąstydami pergalės svarbą, siekį tikslų ir pasitikėjimo savimi ugdymą. Edukacijas ves patyrę vedėjai, kurie jau kelerius metus veda edukacijas bei dirba su vaikais.


Kultūrinės edukacijos užsiėmimas „Aristavėlės lobynas“ vyksta Aristavėlės dvaro rūmuose. Veiklos pagrindinis tikslas – stiprinti mokinių kultūrinio akiračio plėtrą bei sąmoningumą, skatinti kūrybinę saviraišką ir saviugdą, aktyvinti krašto kultūros, istorijos ir gamtos paveldo informacijos sklaidą, patiriant pažinimo, atradimo džiaugsmą.
Uždaviniai: 1. Supažindinti mokinius su Aristavėlės dvaro rūmų istorija bei šiandiena. 2. Pristatyti mokiniams Aristavelės dvaro rūmuose lankomas erdves. 3. Skatinti mokinius įgytą informaciją pritaikyti praktinėje veikloje – ieškant lobio. 4. Ugdyti komandinio darbo patirtį.
Edukacinio užsiėmimo metu naudojamasi pasakojimu-ekskursija, fotografijomis, schemomis, virtualia medžiaga apie dvarą, archeologiniais radiniais, ekspozicijos medžiaga, nuorodomis, kuriose pateiktos užduotys, ugdančios loginį mąstymą, kūrybiškumą. Supažindinus mokinius su dvaro istorija, pristačius dvaro rūmų lankomų erdvių ankstesnes paskirtis bei šiandienos aktualijas, aptariamas Aristavėlės lobio ieškojimo būdas. Dalyviai suskirstomi į dvi komandas. Abi komandos lobio ieško, keliaudamos skirtingais maršrutais, pagal duotas nuorodas, vedančias ne tik į dvaro pagrindinį pastatą, bet ir prie kieme esančių kitų statinių bei išskirtinių vietų. Nuorodose edukacijos dalyviai randa ne tik užuominas, kur eiti toliau, bet ir klausimų bei užduočių. Joms atlikti reikia kūrybiškai susieti girdėtą ir matytą informaciją, padaryti išvadas. Teisingi užduočių atsakymai galiausiai nuveda prie lobio skrynios ir leidžia ją atrakinti. Šios edukacijos dalyviai ne tik susipažins su Aristavėlės dvaru, jo istorija, įgis teigiamą požiūrį į kultūros paveldą ir jo išsaugojimo svarbą, bet ir mokysis bendros, draugiškos veiklos komandoje, turės galimybę kūrybai, saviraiškai ir patirs atradimo džiaugsmą.


Istorinis - edukacinis žygis demarkacinės linijos vingiais „Aisiu Lietuvon“

Aukštaitijos nacionalinio parko ir Labanoro regioninio parko direkcija

Edukacinis žygis pėsčiomis tęsis 8 km. palei Vilniaus krašto okupacijos metais buvusią demarkacinę liniją nuo Palūšės iki Vaišniūnų kaimo. Žygio maršrute tam tikruose taškuose žyminčiuose svarbius istorinius įvykius: prie Meironų kaimo paminklinio akmens šv.Kazimiero draugijai, ant Meironų kaimo tilto, prie buvusios demarkacinės linijos Vaišniūnų miške, prie Vaišniūnų ąžuolo pagal užrašytus istorinius faktus ir vietinių žmonių pasakojimus bus pristatyta šio krašto Vilniaus krašto okupacijos laikmečio istorija, žmonių likimai, lietuviškos spaudos platintojų gudrybės. Visi žygeiviai bus aktyvūs edukacinės programos dalyviai, suskirstyti į grupes turės įveikti parengtas užduotis, suvaidinti pateiktas situacines žaidimus - surasti miške paslėptą „lietuvišką spaudą“ ir paslėpus pernešti per „pasienio kontrolės postą“, išmokti Meironų kaime užrašytą lietuvių pasieniečių dainą, surasti užuominas prie kiekvieno svarbaus istorinio taško ir žygio pabaigoje pagal jas išlaikyti „egzaminą“ ir gauti „Vilniaus pasą“.


Fotografija ir kraštotyra – kaip pagauti istoriją?

Kelionė per istorinę fotografiją, pokalbis ir užduotys. Šios edukacijos tikslas – padaryti įspūdį apie fotografijos kultūros paslaptingumą, gilumą bei universalumą, iš ko galima pasisemti įkvėpimo bet kurioms gyvenimo sritims. Taip pat - supažindinti su Ukmergės krašto istorija užfiksuota fotografijose bei susipažinti su fotografijos technologijų istorija.


Kuris valstybingumo simbolis seniausias? Kodėl mūsų vėliava trispalvė? Edukacinėje programoje atsakysime į šiuos klausimus, puošime veidus trispalvėmis, pasigaminsime vėliavėlę, kartu giedosime Tautinę giesmę ir Vyčio ženklu dekoruosime meduolį.


Ką man pasakoja Vaižganto namuose esantys daiktai

Edukacinės programos dalyviai išklauso pasakojimą apie Juozą Tumą-Vaižgantą, jo vaikystę, gyvenimą Kauno senamiestyje įsikūrusiuose namuose, apie muziejų ir jame esančius memorialinius daiktus. Tuomet gauna užduočių sąsiuvinius, kurio puslapiuose kalbama vis apie kitą buto kambarį. Edukacinės programos dalyviai atlieka pateiktas užduotis, mėgindami prisiminti edukatoriaus pasakojimą arba ieškodami atsakymų, tyrinėjant muziejaus eksponatus. Mokiniai yra kviečiami piešti, rašyti, kurti, skaičiuoti, kalbėti apie rašytojo meilę žmonėms, gamtai, gyvūnams. Spalvingi užduočių sąsiuviniai – puikus prisiminimas apie muziejų ir naudinga medžiaga naujų žinių pakartojimui! Juos vaikai gali parsinešti namo, įspūdžiais aplankius muziejų pasidalyti su artimaisiais. Edukacinės programos metu yra lavinamas mokinių dėmesingumas, kūrybingumas, bendradarbiavimas ir pasitikėjimas savimi.


Telšių rajono savivaldybės Karolinos Praniauskaitės viešoji biblioteka

Tikslas: ugdyti kompetencijas, padedančias geriau pažinti savo regiono kultūrinį paveldą, gebėti pastebėti tradicinės dailės apraiškas aplinkoje, atpažinti ir pritaikyti savo kūryboje.
Uždaviniai:
1. Susipažinti su knygos iliustravimo principais, būdais, etapais;
2. Sukurti iliustraciją, linoraižinį kūrybingai papildant aplikacijos technika;
3. Pabūti kūrėju, gebančiu gerbti, vertinti savo ir kito autoriaus      sukurtą darbą, reflektuoti savo patirtį.
Edukacijos veiklos turinys skatina geriau  pažinti  savo regiono kultūrinį paveldą (žemaičių tarmė,  Žemaitijos regiono tautodailei būdingos spalvos, tradicinė grafikos technika- linoraižinys) ir suprasti esminius knygų iliustravimo principus.
Edukacijos dalyviai sužinos apie knygos gimimo užkulisius, apie iliustratoriaus darbo etapus.
Mokiniai sukurs savo iliustraciją, jungdami edukatorės paruoštą tradicinį linoraižinį su pačių sukurta aplikacija.
Edukacijos metu bus kalbamasi su mokiniais apie tai, kaip nedera elgtis su kitų autorių kūryba, o koks elgesys yra etiškas ir ką gina autorinės teisės.
Edukacijos teorinės dalies trukmė bei turinys yra pritaikytas skirtingo amžiaus dalyviams. Jis leidžia atpažinti ir susieti naujai įgytas patirtis su turimomis formaliojo ugdymo žiniomis, įgūdžiais.


Edukaciniai kino seansai Klaipėdoje skirti 1-12 klasių moksleiviams. Specialiai Kultūros paso paslaugoms paruoštos unikalios ir kokybiškos kino programos, kurios siūlo filmus įvairioms amžiaus grupėms. Animaciniai, vaidybiniai ir dokumentiniai filmai provokuoja aktualioms diskusijoms, kurias po seansų gali pravesti profesionalūs moderatoriai arba mokytojai, pasinaudodami paruošta metodine medžiaga. Pirmoji programa „Aktualios istorijos” atliepia istorines, politines, socialines ar kitas, šiomis dienomis itin aktualias problemas, kviečia įvairiapusėms diskusijoms pagal amžiaus grupės galimybes. Čia galima rasti temų nuo holokausto ir šiandieninių karo pabėgėlių temų iki klimato kaitos ar psichinės sveikatos, yra filmų, pritaikytų klausos ar regos negalią turintiems moksleiviams. Dalis programos atliepia ir „Klaipėdos krašto prijungimo prie Lietuvos 100-osios metinės“ minėjimo sukaktį. Antroji programa „Astridos Lindgren istorijos“ pristato 6 filmus, kurie apima platų spektrą nuo rašytojos mylimiausių vaikų kūrinių ekranizacijų iki biografinio filmo apie A.Lindgren jaunystę. Filmą rekomenduojame pasirinkti pagal amžiaus grupę. Šios programos filmai ne tik praplečia literatūros ugdymo programas, tačiau ir suteikia galimybę nagrinėti vaikams aktualias ir įdomias temas, susipažinti su įvairiomis kultūrinėmis, istorinėmis, socialinėmis patirtimis, mokytis jas suprasti ir vertinti. Šiuose filmuose atskleidžiamos draugystės, tarpusavio santykių, kovos prieš blogį, pasitikėjimo savimi, drąsos išsiskirti, pritapimo naujoje aplinkoje temos. Trečiają programą “Pamokančios istorijos gamtoje” sudaro 4 filmai, skirti įvairaus amžiaus moksleiviams, skirtingų žanrų ir formų, tačiau keliantys ryšio su gamta, klimato kaitos, gamtos dėsnių ir skirtingų interesų grupių darnaus sugyvenimo klausimus. Detali informacija apie filmus ir programas pateikiama svetainėje www.kinasarlekinas.lt skiltyje EDUKACIJA. Patogų laiką seansui suderinsite su kino teatro administracija.


Lietuvos partizanai. Kultūra. Istorija. Likimai

Vaikus nuo mažumės reikia įlieti į savo krašto praeities kultūrinį ir istorinį pažinimą, jiems perteikti mūsų tėvų, protėvių palikimą. Edukacijoje jus pasitiks ir į Lietuvos pokario laikmetį nukels partizanai – laisvės gynėjai, lyg iš pokario fotografijų – uniforma, ginklas, kariškų daiktų ryšulys, draugiškos akys ir meilė Lietuvai. Su miško broliais keliausite į 1944-1953 metus. Kas tada vyko Lietuvoje, kaip lietuvaičiai priešinosi okupantams, saugodami savo krašto laisvę, tradicijas, kultūrą, kokie jaunuolių, mylėjusių Lietuvą labiau, nei savo gyvenimą, likimai. Laukia nepamirštama pamoka – tikros istorijos, nuoširdžios partizaninės dainos ir eilėraščiai, prisilietimas prie kasdienių partizano daiktų. Miško broliams labai svarbus kiekvieno vaiko požiūris į laisvę ir būtinybę saugoti savo kultūrą, jos identitetą, tad apie tai su jais drąsiai padiskutuosite.


V.Kavaliauskienės katinų muziejus ir jo gyventojai

Veiklų metu vaikai bus supažindinami su V. Kavaliauskienės katinų muziejumi, jo įkūrėja, muziejaus eksponatais, istorija, su muziejuje gyvenančiomis katėmis. Vėliau dalyviai galės susipažinti ir su kitais muziejaus ,,Gyvūnijos sodo“ egzotiniais gyvūnais – barzdotąja agama, iguana, amūriniu žalčiu, madagaskaro tarakonais, sausumos vėžliais, įvairių veislių papūgomis, dekoratyviniais triušiais ir kt. Tikslas: ugdyti mokinių kultūrinį sąmoningumą, ugdyti asmenybę, suvokiančią atsakomybės jausmą, skatinti meilę ir globą auginamiems gyvūnams. Uždaviniai: 1.Supažindinti moksleivius su V. Kavaliauskienės katinų muziejumi, jo įkūrėja ir muziejuje esančiais eksponatais. 2.Supažindinti ir suteikti moksleiviams žinių apie muziejuje gyvenančias kates ir ,,Gyvūnijos sode" esančius įvairius egzotinius gyvūnus, jų poreikiais, laikymo ir priežiūros ypatumais. 3.Skatinti vaikus būti sąmoningais, atsakingais, žadinti jų smalsumą, domėjimąsi gyvūnais.4.Skatinti vaikų tarpusavio dialogą ir bendravimą. 5. Skatinti komunikuoti, bendrauti ir iš iš arčiau pažinti mūsų aplinkoje esančius gyvūnus. Užsiėmimų metu vaikai susipažins su pagrindiniais kačių ir įvairių egzotinių gyvūnų laikymo ir priežiūros principais, su jų gyvenamąja aplinka, taip pat su jų laukiančiais iššūkiais ir atsakomybe prieš įsigyjant augintinį ir rūpinantis juo vėliau. Mokiniams pateikiami įvairūs pasakų, mitų ir legendų fragmentai apie kates ir jų gyvenimą. Ekskursija praturtinta klausimų - atsakymų žaidimu, jos metu mokiniai sužinos daug įdomių faktų apie kates ir kitus ,, gyvūnų sodo" gyvūnus, jiems bus suteikta galimybė išsiaiškinti visus jiems rūpimus ar ekskursijos metu kilusius klausimus. Svarbu ne tik maitinti, glostyti, prižiūrėti gyvūną, bet ir nuolat su juo bendrauti, todėl mokiniai bus supažindinti ką reiškia tam tikra katės, taip pat kitų gyvūnų kūno,, kalba", o vėliau bandys praktiškai juos stebėti ir suprasti. Edukacinis užsiėmimas ugdys mokinių gebėjimą atskleisti savo emocijas, padės atsipalaiduoti.


Kaip skamba styginiai, pučiamieji, mušamieji instrumentai? Kiek pavadinimų turi smuikas? Kokiais instrumentais galima išmatuoti autobusą? Iš ko pagaminti instrumentai? Užsiėmimo metu susipažinsite su svarbiausiais simfoninio orkestro instrumentais, jų rūšimis, ypatumais, taip pat turėsite unikalią galimybę patys jais pagroti! Mokiniai susipažįsta su klasikiniais vakarų styginiais, pučiamaisiais ir mušamaisiais instrumentais, pažįsta grojimo būdą, išmoksta apibūdinti instrumento tembrą, jo savybes. Mokiniai turi galimybę muzikuoti drauge su kitais ir patirti bendrumo jausmą. Tinkamas: muzikos programos žinioms pasikartoti, pagilinti ir praplėsti. Užsiėmimas gali būti pritaikomas vaikams su judėjimo negalia. Apie specialiųjų poreikių turinčius vaikus informuoti užsakymo metu. Užsiėmime galimas dalyvių skaičius 5-25.


Prano Domšaičio galerijoje eksponuojama daug įvairiausių peizažų. Pažvelkime į juos tarsi pro langą. Ką matome? Paslaptingą jūros peizažą, marina vadinamą. Keiskime jo spalvas, dėliodami kompozicijas iš skaidrių ir stebėkime, kaip keičiasi gamta dienos metu. Žvelkime toliau, kur siūbuoja Aukštaitijos pušys ar dangų liečia Austrijos kalnai. Pabandykime jų papėdėje įkurdinti miestą ir tapti urbanistinio peizažo dalimi. O jeigu pasinaudosime žiūronais, gal pamatysime ir mažus kaimelius Afrikos platybėse? Ar ten dangus toks pat kaip pas mus? O žemė? Apžiūrėję gražiausius skirtingų pasaulio šalių bei žemynų gamtos, jūrų, miestų vaizdus atrasime, koks trapus gamtos grožis, suvoksime kaip ją reikia saugoti ir mylėti.


Pinhole - lėtosios fotografijos kūrybinės dirbtuvės

Vilniaus apskrities Adomo Mickevičiaus viešoji biblioteka

Kviečiame išbandyti neįprastą „Pinhole“ fotografavimo būdą ir prisiliesti prie magiško analoginės fotografijos pasaulio. Edukacijos metu iš paprasčiausių buityje naudojamų daiktų patys pasigaminsime „fotografuojančią dėžutę“ ir trumpam tapsime miesto fotografais, vėliau patys išryškindami nuotraukas tamsiame kambaryje ant šviesai jautraus popieriaus. Šios edukacijos dalyviai susipažins su analoginės fotografijos istorija, sukurs meniškas nuotraukas, patys atlikdami kiekvieną „Pinhole“ fotografijos etapą. „Pinhole“ fotografija remiasi senovėje atrastu „Camera obscura“ optiniu reiškiniu, kuomet pro mažą skylutę sukoncentruota šviesa sukuria apverstą objekto atvaizdą. Edukacijos dalyviai pamato sąsają tarp šiuolaikinės fotografijos medijos ir jos pradmenų, jų akivaizdoje vykstantys fotografiniai procesai iliustruoja chemijos ir fizikos pamokų medžiagą. Užsiėmimo metu skatinamas mokinių kūrybingumas, taip pat tvarus antrinis daiktų panaudojimas, kadangi fotoaparatu gali virsti net ir panaudota kavos skardinė ar kartoninė dėžutė.


Edukacinis užsiėmimas apie Holokaustą ir jo vykdytojus Lietuvoje. Lankydamiesi autentiškose IX forto erdvėse dalyviai supažindinami su Holokausto proceso ištakomis Vokietijoje bei vėlesne jo raida Lietuvoje. Vaidmenų žaidimo – „teismo“ – metu pristatomas asmens prisipažinimas vykdžius žydų naikinimą bei liudytojo pasakojimas. Pasiskirstę vaidmenimis dalyviai analizuoja priežastis, kodėl Tautinio darbo apsaugos bataliono kariai dalyvavo masinio žydų žudymo akcijose. „Teismo“ metu nagrinėjami Holokausto vykdytojų motyvai, analizuojama situacija, o ne teisiami konkretūs asmenys. Užsiėmimas skatina kritiškai mąstyti, vertinti istorines aplinkybes bei jų metu priimtus (apsi)sprendimus, argumentuotai išsakyti nuomonę, diskutuoti moralinių ir vertybinių pasirinkimų temomis.


Taip prasikalė diegas „Anykščių šilelio“ (6–8 klasėms)

A. Baranausko ir A. Vienuolio-Žukausko memorialinis muziejus

Edukacinės programos „Taip prasikalė diegas „Anykščių šilelio“ pagrindinis tikslas – ugdyti skaitytoją, suprantantį ir vertinantį klasikinę lietuvių literatūrą, ypač poeziją, remiantis A. Baranausko poema „Anykščių šilelis“. Šio tikslo siekiama kryptingai atliekant tam tikrus uždavinius, vedančius mokinius prie suvokimo, kokių veiksnių sintezė lėmė A. Baranausko poemos „Anykščių šilelis“ gimimą. Programa vyksta prie autentiško pastato – medinės klėtelės, statytos 1826 m. ir 1927 m. tapusios pirmuoju Lietuvoje memorialiniu muziejumi. Pirmoje programos dalyje prisimins pagrindinius poeto gyvenimo faktus, siedami juos su Klėtelės istorija (žiūrimas animuotas vaizdo siužetas „Klėtelės pasaka“, interaktyviai kartu su mokiniais susipažįstama su Klėtelės eksponatais ir jų įdomiausiomis istorijomis. Prisimenant 6 klasės vadovėlyje skaitytą informaciją apie kitus poeto talentus (matematiko, kalbininko, vertėjo, muzikos kūrėjo ir kt.) ekspozicijoje  ieškoma tų talentų „įrodymų“, atliekant kūrybines užduotis, gilinantis į poemos interpretacijas įvairiais meninės raiškos būdais. Antroji programos dalis vyks rašytojo A. Žukausko-Vienuolio, išsaugojusio A. Baranausko klėtelę, namuose. Kadangi ši programa skirta Klėtelei, kaip klasikinio kūrinio „namams“, mokiniai programą apibendrins  netradiciškai – žaisdami didelio formato memory tipo žaidimą ant grindų „A. Baranausko klėtelė“, atpažindami eksponatus ir įvardydami, kokią reikšmę jie turėjo A. Baranausko gyvenimui ar kūrybai. Tikimasi, jog programa, vykdoma autentiškoje memorialinėje aplinkoje taikant interaktyvius mokymosi metodus, leis mokiniams suprasti, jog kūryba, autoriaus asmenybė ir tam tikros istorinės aplinkybės yra glaudžiai susiję, todėl norint, kad kūrinio gelmė atsiskleistų, reikia suprasti ir žinoti daug kontekstų. Veiklos metu ugdomi įgūdžiai dirbti individualiai bei komandoje, bendradarbiauti ir kurti emociškai saugų bendrabūvį.


Edukacija „Lietuviškos tradicijos - per molio ir stiklo draugystę“

Molis - reikšminga priemonė, kūrybiniams, meniniams gebėjimams, estetikai ugdyti. Remiantis senovės kultūros patirtimi, kuriant tradicinius keraminius indus, svarbu išlaikyti tradicijas: formas, spalvas, ornamentus. Stengsimės tradicijas tęsti, tačiau edukacijos metu bus siekiama atskleisti kiekvieno mokinio kūrybingumą, jo gebėjimą interpretuoti savaip. Keramikos menas tapo įvairesnis, vis labiau įgydamas eksperimentinį pobūdį. Tapo įprasta keramikoje matyti netradiciškai naudojamas įvairias medžiagas. Pirmoje edukacijos dalyje, medijų priemonių pagalba, parodysime video filmuką, kuriame supažindinsime su senovės liaudies kurtais gaminiais, su dekoravimui naudotais raštais, ornamentais, simboliais, su keramikos dirbinio komponavimo principais. Pakalbėsime apie molį, iš kur jis atsiranda, jo savybes, supažindinsime su molio lipdymo įrankiais. Antroje praktinėje dalyje vaikai nusilipdys pasirinktos paskirties indelį (dubenėlį, ąsotėlį, puodelį...). Papuoš jį seniausiais dekoravimo būdais. O darbelį išgrąžins, netikėta dekoravimo priemone – gludintais stiklo gabaliukais, kurie degimo metu išsilydys ir padengs darbelį taip, lyg būtų dekoruota spalvota, ryškia glazūra. Šiai keramikos edukacijai tereikia vieno susitikimo. Po užsiėmimo, darbai bus išdžiovinami, išdegami ir grąžinami gamintojams. Savo pagamintą indą kiekvienas dalyvis galės pritaikyti praktiniam naudojimui.


M. K. Čiurlionio VR patirtis "Angelų Takais"

Naudojant virtualios realybės akinius kviečiame išbandyti unikalią kelionę po magišką M.K. Čiurlionio pasaulį. Skambant paties M.K. Čiurlionio ir kompozitoriaus M. Urbaičio muzikai, virtualioje erdvėje prasideda moksleivio pažintis su 60-ia visiems puikiai pažįstamų žymaus lietuvių dailininko paveikslų. Čiurlionio kūrybą ir jo kūrinių personažus sujungiantis siužetas kviečia pakeliauti po menininko kurtą magišką pasaulį, iš arčiau susipažinti su paveikslų veikėjais ir jų aplinka. Pradėjęs kelionę kaip žmogus, moksleivis netrukus supras esąs ne toks tolimas angelui, tyrinėjančiam gyvenimo, mirties ir susiliejimo su visata būsenas. Ši virtualios realybės patirtis - įtaikus ir inovatyvus būdas suteikti moksleiviams galimybę patiems savarankiškai pabūti M.K. Čiurlionio paveikslų dalyviais bei suprasti, kaip atrodė jo vidinis pasaulis, kupinas spalvų. M.K. Čiurlionio „Angelų takais“ VR patirtį sukūrė ir į virtualią realybę siužetą perkėlė lietuviai. Kūrėjai K. Buožytė ir V. Žukas 2020 m. už šią patirti yra apdovanoti sidabrinės gervės nominacija - geriausios profesinės meistrystės srityje.


Spektaklis "Marti" (rež. Gabrielė Tuminaitė) ir diskusija su spektaklio kūrėjais (Nuotolinė paslauga)

Skirtingų kartų Vilniaus mažojo teatro aktorių komanda kartu su režisiere Gabriele Tuminaite ir rašytoja Paulina Pukyte pristato gerai žinomo kūrinio – Žemaitės „Marčios“ – sceninę versiją. Spektaklio kūrėjai pateikia naują žvilgsnį į stereotipinėmis interpretacijomis apaugusį kūrinį ir jo personažus – Katrę, jos tėvą, Vingių Joną ir kitus. Ar tikrai šiuolaikinis moterų emancipaciją ir lygias galimybes šlovinantis pasaulis stipriai pasikeitė nuo Žemaitės aprašytojo? Spektaklyje atsispindi kūrėjų bandymai suprasti XIX a. vedybų, šeimos, meilės ir laimės sampratas ir palyginti jas su šiuolaikinėmis. Vilniaus mažojo teatro „Marčioje“ neišvysime kaimo buities iliustracijos. Tačiau Vytauto Narbuto sukurta personažų aplinka – apleisto stadiono liekanos – persmelkta ir sukežusių namų, ir vidinio išgverimo atmosferos. Spektaklis kupinas sceninės simbolikos ir apibendrinimų, sukuriančių kone siurrealistinę nuotaiką. Į Vingių namus atvykusi Katrė patenka į tikrą sapno košmarą, iš kurio, deja, išvaduos tik mirtis... Spektaklyje su moksleiviais apsilankiusiems mokytojams bus suteikta teatro parengta metodinė spektaklio analizės medžiaga. Kokybišką spektaklio įrašą bus galima stebėti teatro interneto svetainėje. Moksleiviai tai galės daryti visi kartu būdami mokykloje arba kiekvienas iš savo namų. Mokykloms bus suteikiami unikalūs prisijungimo kodai. Po peržiūros tą pačią dieną teatro feisbuko paskyroje vyks tiesioginė diskusija su spektaklio kūrybinės grupės atstovais, kur bus galima pasidalinti mintimis ir užduoti klausimų. Be to, mokytojams bus pasiūlyta teatrologės dr. Ramunės Balevičiūtės paruošta metodinė spektaklio analizės medžiaga.


Edukacinė programa "Su kryžiumi ir kalaviju"

Nuožmūs ir karingi Kryžiuočių bei Kalavijuočių ordinai ilgus dešimtmečius kovodami su kryžiumi ir kalaviju rankose nedavė ramybės Pabaltyje gyvenusioms Baltų gentims. Suremti ginklus su šiais priešininkais ne kartą teko jau XIII a. viduryje įkurtai Lietuvos Didžiajai Kunigaikštystei. Įnirtingose kovose lietuviai ir žemaičiai pasiekė pergales prieš atėjūnus Saulės ir Durbės kautynėse, tačiau Kryžiuočių ordinas nebekėlė Lietuvai egzistencinės grėsmės tik po 1410 m. triuškinančio lietuvių ir lenkų laimėjimo Žalgirio mūšyje. Maga sužinoti daugiau apie šiuos svarbius viduramžių mūšius? Įdomu, kokie ginklai, kovos būdai ir manevrai buvo naudojami lietuvių bandant nugalėti priešą?
Kviečiame patirti tikrą kovos dvasią ir pasiruošti lemiamam mūšiui, kurio baigtis priklausys nuo jūsų.


Kalėdinis spektaklis- regėjimas ,,Avinėlio kelionė'' ir edukacija

Šį muzikos, vaizdų ir vaidybos sinteze grįstą reginį, puikiai įvertintą publikos ir kritikos, jo kūrėjai vadina „spektakliu- regėjimu“. „Avinėlio kelionė“ yra apie tai, kad kiekvieno iš mūsų širdyje gyvena mažytis avinėlis. Spektaklio metu žiūrovai bus kviečiami jį atrasti ir drauge keliauti per pasaulio sukūrimo istoriją. Po spektaklio bus surengtos edukacinės avinėlių iš vilnos gamybos dirbtuvės.


Kūrybos dirbtuvės su Vytautu V. Landsbergiu

Kviečiame dalyvauti kūrybos dirbtuvėse su vaikų literatūros rašytoju, poetu, kino ir teatro režisieriumi bei muzikantu Vytautu V. Landsbergiu. Čia moksleiviai susipažins su pagrindiniais kūrybos principais, vėliau, pasitelkus įgytas žinias, kartu kursime istorijas, praktikuosimės jas pasakoti, užrašyti ir suteikti joms rišlaus pasakojimo struktūrą. Ši patirtis ir įgyti gebėjimai pravers įvairiausiose kūrybinėse sferose nuo užduočių mokykloje iki savarankiškos individualios ar grupinės kūrybinės veiklos. Dvi koncentruoto susitelkimo valandos išmokys paruošti mintis kūrybiškumui, išskirtine komandinės kūrybos technika „iš nieko“ sukurti visą šūsnį naujų idėjų, perspektyviausias jų tobulinant iki istorijų, tinkamų ir literatūrai, ir teatro ar kino kalbai.
Originali, tikrumo kupina ir įtraukianti istorija – puikiausias pagrindas bet kuriai kūrybos sričiai, o šių gebėjimų dirbtuvėse ir bus įgyjama. Kūrybiškai laisvam žmogui visos kultūros durys atviros!


Nuotolinis kino teatras! Stiprybės, gerumo ir pasiaukojimo pamokos su dokumentiniu filmu „Prieš parskrendant į žemę”

Nuo šiol, kino teatru gali tapti bet kuri mokyklos klasė arba bet kurio moksleivio namai, jei mokomasi nuotoliniu būdu! Jei turite kompiuterį (ar kitą įrenginį) bei interneto ryšį – kviečiame vadovėlį vienai pamokai pakeisti į tikrus žmones ir jų tikras istorijas. Arūno Matelio filmas “Prieš parskrendant į žemę” kviečia į stiprybės pamokas, nukeliančias į sergančių vaikų kasdienybę Vilniaus pediatrijos ligoninėje. „Būdamas šioje sunkiai sergančių vaikų ligoninėje galėjau stebėti reiškinį, kuris mane inspiravo šiam filmui. Pamačiau, kad vaikai ir jų tėvai, nepaisant egzistuojančio nerimo ir skausmo, dažnai atrodo laimingesni už tuos, kurie yra už ligoninės sienų. Kodėl? Kaip tai gali būti?“ – klausia filmo autorius A. Matelis. Susidomėjus šia paslauga, tereikia užrezervuoti norimą laiką Kultūros paso sistemoje ir mes susisieksime su jumis, suformuosime jums nuorodą ir slaptažodį, instruktuosime kaip peržiūrėti filmą bendrai klasėje ar kiekvienam moksleiviui atskirai namuose. Atsidarę nuorodą, įrašysite jums suteiktą slaptažodį ir štai – kino seansas prasideda ten, kur Jūs bebūtumėte! Filmo peržiūra suteikiama kartu su pagalbiniu dokumentu - paruoštu preliminariu temų sąrašu, kuriuo galėsite pasinaudoti diskusijoms po seanso. Filmo anonsas: https://youtu.be/7ZMvyOQ_vi4


Vaikai išmoks naujos piešimo technikos, pasisems gerų emocijų, be to ir atminčiai pasiliks pačių sukurtas sportines kuprines . Sportines kuprines bus galima skalbti. Su šia edukacija atvykstame į mokyklas. Atsivežame visas priemones ir medvilnines kuprines.


Joniškio rajono savivaldybės Jono Avyžiaus viešoji biblioteka

Jeigu būčiau rašytojas, kaip atrodytų mano knygos viršelis ir nugarėlė? Literatūrinė edukacija „Mano knygos viršelis“ kviečia 3–8 kl. mokinius trumpam pabūti rašytojo ir dailininko „kailyje“ ir sukurti individualų savo knygos viršelį naudojant naują rankdarbių meno rūšį – skrebinimą. Paslaugos pradžioje mokiniai supažindinami su svarbiausiais knygos sudėtiniais elementais, jų vieta knygoje. Vėliau mokiniai supažindinami su skrebinimo technika, priemonėmis ir jų naudojimo galimybėmis. Susipažinę su technika ir knygų elementais, mokiniai individualiai kuria savo knygos viršelį. Atlikus užduotį yra surengiama sukurtų knygos viršelių paroda. Pasibaigus edukacijai savo sukurtus darbus mokiniai parsineša namo.


Labas, Brangi Violeta (Nuotolinė edukacinė programa) (Nuotolinė paslauga)

Ar esate gavę ranka rašytą laišką? Galbūt patys juos rašėte? Rašymas svarbi mūsų kasdienio gyvenimo dalis, visgi nuo seniausių laikų jo forma stipriai pakitusi. Ranka rašytas laiškas šiandien tapo savotiška meditacijos forma. Pirmieji jų autoriai buvo išimtinai vyrai, moterų - tiek aukštuomenės, tiek valstietijos atstovių - asmeninė korespondencija atsirado gerokai vėliau. Kviečiame plačiau susipažinti su šia mūsuose nykstančia tradicija. Užsiėmimo metu pristatysime laiškų rašymo vadovėlius, taisykles, apžvelgsime senuosius romantinio stiliaus atvirukus bei atskleisime muziejuje saugomų meilės laiškų paslaptis. Viliamės pasisėmę įkvėpimo patys parašysite laišką mylimam, artimam ar pačiam sau.


Muzikinės programos "Su muzika per Europą" tikslai: supažindinti su pačiais reikšmingiausiais Europos šalių profesionaliosios  vokalinės - instrumentinės muzikos kūriniais, įvairiais žanrais ir stiliais.
Programos uždaviniai: atlikti muzikos kūrinius, juos apipinant pasakojimais apie kūrinio laikmetį, kompozitorių, bendrakultūrinę, istorinę aplinką, įvardinant svarbiausius laikmečio įvykius. Programos medžiagą susieti su mokyklos bendrojo ugdymo programos reikalavimais ir tarpdisciplininiu kontekstu.
Metodai ir priemonės: tarp kūrinių integruoti viktorinas, muzikines užduotis, susijusias su girdėtu kūriniu ir pateikta medžiaga, tuo siekiant visapusiško mokinių aktyvumo, kūrybiškumo, kritinio mąstymo, bendradarbiavimo, taip pat įgytų kompetencijų ugdymo tolimesniame mokinių mokyme(si), skatinant tiek mokinius, tiek ir jų mokytojus įsitraukti į pažintinę muzikinės kultūros veiklą.
Siekiamas programos poveikis: muzikinė programa didins kultūrinį sąmoningumą, plės supratimą apie meninės raiškos ir komunikavimo formas, supažindins ir formuos teigiamą požiūrį į skirtingų Europos šalių kultūrų paveldą, skatins jų išsaugojimą ir perdavimą ateinančioms kartoms. Pateikiamos muzikinės programos metu patiriamos teigiamos emocijos ugdys mokymosi mokytis kompetenciją, suteikiant ir įgyjant naujų patirčių, augins savivertę ir motyvaciją, ugdys gebėjimą dirbti individualiai bei komandoje, bendrauti ir bendradarbiauti, skatins saviraišką, leis papildyti turimas žinias naujomis patirtimis.
Muzikinę programą "Su muzika per Europą" pateikia profesionalios atlikėjos, pedagogės - Natalija Krauter (sopranas), Rima Švėgždaitė (smuikas), Lina Vaitkuvienė (fortepijonas).


Kultūrinė edukacinė programa - ekskursija "iššnipinėti Šnipiškes"

Nuėjęs vos kelis žingsnius nuo Vilniaus senamiesčio, atsiduri mažų gatvelių raizgalynėje, prie plieninių verslo dangoraižių, chaotiškai išsibarsčiusių medinių namukų apsuptyje. Nedaug kur rasite kaimą viduryje miesto, o Vilnius tokį kaip tik ir turi – rajoną saugantį savo keistenybes ir kontrastus: nuo mamutų kaulų iki pirmosios miesto elektrinės, nuo unikalių medinukų iki blizgančio finansų, verslo ir politikos centro, nuo žydinčių sakurų iki sovietinių blokų, nuo bebrų buveinių iki Drakono pievos. Ekskursijos tikslas – supažindinti dalyvius su Šnipiškių rajonu, jo istorija, kultūriniu ir architektūriniu paveldu, atskleisti jo vertę, plėsti dalykines ir bendrąsias kompetencijas bei ugdyti kultūrinį – istorinį sąmoningumą. Gyvai tyrinėjant aplinką atrasti kur buvo Piromonto, Žvejų ir Šiaudinės priemiesčiai. Susipažinti su religinio meno paveldu ir medine architektūra. Dalyviai išgirs intriguojantį Šnipiškių pramoninės istorijos pasakojimą, susipažins su rajono reikšme bendrame miesto raidos kontekste. Istorinis pasakojimas papildytas vizualine medžiaga (senovinėmis nuotraukomis, žemėlapiais). Taip pat mokiniai įtraukiami į praeities paieškas, edukacinius, teminius žaidimus padedančius suprasti Šnipiškių rajono raidą ir kaitą skirtingais istorijos laikotarpiais. Mokiniai skatinami tyrinėti ir interpretuoti, matyti detales, vertinti ir saugoti kultūros ir architektūros paveldą. Edukacinės ekskursijos dalyviai išgirs, pamatys, pajaus, pažins Šnipiškių rajoną. Ši edukacija skatins domėtis, ieškoti ir atrasti, perduoti savo žinias ir pagarbą ateities kartoms. Edukacinės programos turinys ir forma pritaikoma individualiai pagal amžiaus grupę.


Edukacinis užsiėmimas „Puodų lipdymas senoviniais būdais“ ŠAM Edukacijų centro specialiai įrengtoje erdvėje – „Amatų mokykloje“ – vyksta nuo 1999 m. Metams bėgant jo populiarumas neblėsta. Kasmet pravedama apie 40 užsiėmimų. Edukacinio užsiėmimo metu keramikos raidą atspindinčioje ekspozicijoje mokiniai supažindinami su skirtingų istorinių laikotarpių keramika, jos tipais ir formomis. Aptariama keramikos gamybos technologija, gilinamasi į senovės žmonių gyvenseną, buitį ir pasaulėžiūrą. Siekiama, kad mokiniai susipažintų su muziejumi ir jo vertybėmis, plečiamos pažinimo ribos netradicinėje aplinkoje, skatinama domėtis savo krašto tautos praeitimi, senąja kultūra, siekiama, kad mokiniai gilintųsi į senovės žmonių buitį ir keramikos vaidmenį jų gyvenime. Praktinės veiklos metu mokiniai lipdo proistorės keramikos puodus, ornamentuoja juos naudodami medinius pagaliukus.


Edukacija skirti atkreipti dėmesį į perteklinį vartojimą ir išmokyti būdų, kaip galima prikelti savo turimą drabužį antram gyvenimui.
Užsiėmimo metu bus naudojami savi arba iš atiduotuvės kabyklos surinkti drabužiai, mokomasi drapiruoti, dekoruoti, piešti, karpyti ir kitaip atnaujinti drabužį.
Vaikai bus supažindinami su mados pasauliu, greitu jo tempu ir kaip kiekvienas gali prisidėti prie pokyčių, ilgesnio vartojimo ir ekologijos.
Tai aktyvus užsiėmimas, kurio metu vaikai ieškos sau reikalingų elementų, juos kurs, bus skatinami ieškoti savo individualaus stiliaus, kūrybiškai spręsti užduotį ir tuo pačiu diskutuoti su kokiomis jie problemomis susiduria, kaip mato madą ir ką ji jiems reiškia, kokia galėtų būti ateities mada.
Po užsiėmimo kiekvienas turės savo atnaujintą drabužį, bus susipažinęs su drabužio atnaujinimo technikomis ir galės jas pritaikyti kituose kūrybiniuose procesuose.


VIRTUALI PALANGOS ISTORIJA: NUO ŽVEJO TROBELĖS IKI GRAFO RŪMŲ
Edukacinė programa istorijos, dailės, geografijos ir ekonomikos temomis
MOKYMOSI UŽDAVINIAI

1. 3D filmo pagalba mokiniai įgys bendrą keletos šimtmečių Palangos miesto istorijos vaizdinį, suvoks kurorto vystymosi etapus.
2. Mokiniai bus skatinami įsiminti pagrindinius edukacinėje medžiagoje matytus Palangos architektūros ir infrastruktūros objektus bei istorines asmenybes.
3. Bus siekiama mokinius įtraukti į diskusiją apie istorinius ir šiuolaikinius Palangos miesto architektūros, infrastruktūros ir memorialinius objektus.
4. Mokiniai bus skatinami pateikti pasiūlymus apie vieną veiklą/įrengimą/pastatą, kurį mieste norėtų “atkurti” ar “sukurti” bei argumentuoti kodėl.

VEIKLOS TIKSLAS - įtraukiai supažindinti mokinius su Palangos miesto istorija, architektūra ir svarbiausiomis čia gyvenusiomis asmenybėmis, bei paskatinti galvoti apie galimą tolesnę kurorto plėtrą.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Skaitmeninė kompetencija


Esu neregė pasakų vaikams autorė ir pasaulį pažįstu kitaip. Kaip? Kviečiu susipažinti! Edukacijos metu išgirsite mano autorinę pasaką, kurią skaitysiu iš Brailio rašto knygos. Ją aptarsime: kaip matyti ne akimis, o širdimi? Kaip užauginti širdyje sodą?
Tada laikas netikėtumams: iš nedidėlio lagaminėlio ištrauksime Brailio rašto mašinėlę, kuria vaikai galės patys paspausdinti. Susipažinsime ir su kitomis neregiams skirtomis priemonėmis: kalbančiu termometru, monetų ir banknotų matuokliu, taktiliniu laikrodžiu ir net spalvų detektoriumi! Supažindinsiu su baltąja lazdele: kodėl ji balta? Kaip padėti neregiui įlipti į autobusą, pereiti gatvę, ar nusipirkti ledų? Į šiuos ir kitus neregių kasdieninio gyvenimo klausimus ieškosime atsakymų kartu.
Sudalyvavę šioje edukacijoje, vaikai supras, kad žmonės su regos negalia yra tokie pat kaip visi – tik jiems reikia šiek tiek padėti.


"Arklio Dominyko kelionė į žvaigždes" Pirmoji Lietuvoje trimatės animacijos patirtis

„Arklio Dominyko kelionė į žvaigždes“ – tai įspūdinga interaktyvi virtualios realybės (VR) edukacinė patirtis, paremta Vytauto V. Landsbergio knyga. Ši unikali istorija, kuri daugumai mokinių jau žinoma, pasakoja apie drąsų arklį Dominyką, leidžiantis į nuostabią kelionę po kosmosą, ieškodamas stebuklingo brangakmenio, galinčio apsaugoti jo mylimąją gėlę Svajonę nuo negailestingo žiemos šalčio.

Mokiniams, kurie jau skaitė šią knygą, dabar atsiranda galimybė ne tik įsivaizduoti, bet ir pamatyti visą šią istoriją gyvai trimatėje erdvėje, pasitelkiant pažangias virtualios realybės technologijas. Filmas žavi savo vizualiniu atlikimu ir giliną mokinių supratimą apie tokias svarbias vertybes kaip draugystė, drąsa ir baimių įveikimas.

Edukacinis turinys pateikiamas lietuvių kalba, o tai ypač naudinga jaunesniems mokiniams, kurie gali lengvai sekti pasakojimą ir pasinerti į nuostabų pasaulį. Mokiniai supažindinami su virtualios realybės technologijomis, o paslaugos vedėjai užtikrina individualią pagalbą kiekvienam dalyviui, kad visi galėtų mėgautis šia unikalią patirtimi.

„Arklio Dominyko kelionė į žvaigždes“ ne tik skatina kūrybiškumą ir kritinį mąstymą, bet ir ugdo kultūrinį sąmoningumą, leidžiant mokiniams reflektuoti apie patirtas pamokas ir gauti vertingų žinių. Tai puiki proga patirti nuotykių džiaugsmą ir įgyti žinių, pasinert į nuostabų virtualios realybės pasaulį!

Vilniaus m. sav.; Šiaulių m. sav.; Kauno m. sav.; Klaipėdos m. sav.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija; Skaitmeninė kompetencija


„Fotografija mobiliajame telefone“ (Nuotolinė paslauga)

Modernėjant technologijoms kinta ir fotografavimo tradicijos. Fotografavimas mobiliaisiais telefonais tapo mūsų kasdienybe. Jaunimas fotografuoja, filmuoja ir kitaip naudojasi išmaniaisiais telefonais, tačiau šie gebėjimai nelygu gebėjimui pamatyti emociją, nuotaiką, jausmą, įamžinti jį įvertinant vaizdo kultūrą. Įvairių edukacinių veiklų metu atsakysime į kausimus: Kas yra fotografija? Kokia jos istorinė raida? Fotografija – amatas ar menas? Kaip padaryti kokybiškas, įkvepiančias nuotraukas išmaniuoju telefonu? Ar turite tam reikalingų įgūdžių? Ar mokate pastebėti ir perteikti vaizde emociją, nuotaiką, jausmą, koloritą? Asmenukė: esame „už“ ar „prieš“? Praktinės užduoties metu mokiniai galės įvertinti savo išmaniojo telefono galimybes fotografuoti bei koreguoti vaizdus redagavimo programėlėmis. Mokysis kokybiškai, su kūrybine vizija, emocija, jausmu, nuotaika įamžinti kelias savo esamos aplinkos akimirkas (daiktą, augalą, gyvūną, žmones, autoportretą ir pan.) fotografijoje, atkreipiant dėmesį į vaizdo kultūrą. Dalyviai išrinks ir aptars meniškiausias nuotraukas, pasidžiaugs visų atliktais darbais, prisimins ir įvardins asmeninio pobūdžio nuotraukų viešinimo virtualioje erdvėje grėsmes bei pavojus.


„Kinas – ne tik pramoga, bet ir pamoka! Edukaciniai kino seansai 9-12 kl. mokiniams“ – tai specialiai Kultūros paso paslaugoms paruošta unikali ir kokybišką kino edukacinė programa vykdoma Utenos kino teatre KINO NAMAI. Teikiamos paslaugos tikslas – ugdyti mokinių kultūros pažinimo įpročius ir sudaryti sąlygas jų kultūros patirčių plėtrai, ugdyti mokinių kritinį mąstymą ir kūrybingumą, supažindinti su kino menu bei stiprinti jų kultūrinį identitetą ir sąmoningumą. Paslaugos pagrindinis uždavinys – teikti mokiniams kokybiškas kultūros ir meno paslaugas, lydimas kultūrinių edukacinių veiklų, kiną taikant kaip pagrindinę priemonę. Šioje, edukacinėje filmų programoje, yra kruopščiai atrinkta 2 animaciniai filmai ir po 3 programos MOKAUSI IŠ KINO vaidybinius ir dokumentinius filmus, labiausiai atitinkančius 9-12 kl. mokinių amžiaus grupės poreikius. Prieš kiekvieną kino seansą organizuojamas konkrečiam filmui specialiai parengtas pristatymas, supažindinantis mokinius su filmo kontekstu bei glaustai pristatomas pats kino menas. Dalyviams užduodamas kertinis pagal filmo tematiką parinktas klausimas ir pabrėžiama, į ką mokiniai žiūrėdami filmą turėtų atkreipti dėmesį. Po filmo peržiūros moderatorius drauge su mokiniais reflektuoja matyto filmo sukeltas emocijas, vyksta diskusija, užduotys, pritaikytos konkrečiam filmui ir konkrečiai dalyvių grupei. Peržiūroms siūlomi filmai ne tik provokuos diskusijas, tačiau ir praplės ugdymo programas bei suteiks mokiniams galimybę nagrinėti aktualias temas (šeima, paauglystė, laisvė, istorija ir kt.) bei supažindins mokinius su įvairiomis kultūrinėmis, istorinėmis, socialinėmis patirtimis, mokys jas suprasti ir vertinti. Filmų programa: vaidybiniai filmai AŠ NIEKADA NEVERKIU ir ŽEME, STOP bei IŠGYVENTI VASARĄ, dokumentiniai filmai MĖLYNA KAIP APELSINAS ŽEMĖ, ŠUOLIS ir VANAGO PORTRETAS bei animaciniai filmai ŽMOGUS, KURIS MOKĖJO 75 KALBAS ir RAUDONAS VĖŽLYS. Naujausia informacija: https://kinonamai.lt/kulturos-pasas